সুবর্ণভূমি Get Latest Bangla News Online from The newsportal Subornobhumi||স্বামীর সঙ্গে প্রতারণার নেপথ্যে\nস্বামীর সঙ্গে প্রতারণার নেপথ্যে\nআপডেট: 02:02:53 09/08/2018\nসুবর্ণভূমি ডেস্ক : নারী-পুরুষের সম্পর্ক নিয়ে মুখরোচক গল্পের অভাব নেই। সম্পর্কে যেমন রয়েছে প্রগাঢ় ভালোবাসার অনুভব, তেমনি রয়েছে তিক্ততা। সম্পর্কের এসব জটিল রসায়ন মেনে নিয়েই মানুষ মিলনে আছে, আছে বিচ্ছেদেও। নারীর কথাই ধরা যাক। বলা হয়, দেবতা নারীর মন বোঝেনি! আর আমাদের সামনে যদি এ প্রশ্ন হাজির হয়, মেয়েরা কেনো স্বামীর সঙ্গে প্রতারণা করে?\nযুক্তরাষ্ট্রের মিসৌরি স্টেট বিশ্ববিদ্যালয়ের অধ্যাপক এলিসিয়া ওয়াকার নারীর গোপন সম্পর্ক নিয়ে একটি বই লিখেছেন। তিনি তথ্য-প্রমাণ হাজির করে জানিয়েছেন, যেসব নারী স্বামীকে ভালোবাসেন আর বিবাহিত সম্পর্কও অটুট রাখতে চান, তারাই বেশিরভাগ স্বামীর সঙ্গে প্রতারণা করেন। বইটির নাম ‘প্রতারক স্ত্রীর গোপন জীবন’ রেখেছেন এ শিক্ষক-গবেষক।\nএক বছর ধরে ওয়াকার ২৪ থেকে ৬৫ বছর বয়সী ৫০ জন নারীর সাক্ষাৎকার নেন। একটি ম্যারিড ডেটিং সাইটের ওপর গবেষণার অনুরোধ এলে তিনি বিভিন্ন নারীর সঙ্গে কথা বলেন। দেখেন, যেসব নারী স্বামীর সঙ্গে প্রতারণা করেন, তারা বিবাহ নামক সম্পত্তিটি হাতছাড়া করতে চান না, তারা শুধু যৌনতা ও পুলক খোঁজেন অন্যের কাছে!\nঅধ্যাপক ওয়াকার তার গবেষণা সম্পর্কে ব্রিটিশ সংবাদমাধ্যম দি সানকে বলেন, অর্ধেকের বেশি নারী তাকে বলেছেন, তারা যৌনতাবিহীন বিবাহ সম্পর্কে আছেন অথবা তারা পুলকবোধ করেন না এবং সেজন্যই স্বামীর সঙ্গে এ অবিশ্বস্ততা।\nওয়াকারের আগ্রহ ছিল এ বিষয়টার ওপর : কেনো মেয়েরা স্বামীর সঙ্গে প্রতারণা করেন? সাক্ষাৎকারের ভিত্তিতে তিনি জানতে পারেন, বয়স চল্লিশের আগেই মূলত বেশিরভাগ নারী অবিশ্বস্ত হন।\nযারা স্বামীকে ভালোবাসি বলেন, অথচ তার সঙ্গে প্রতারণা করেন; তাদের মনোজগৎ উন্মুক্ত করতেই ওয়াকার গবেষণা করেন। দেখেন, ওই বয়সে তারা নতুন সঙ্গী খুঁজতে আগ্রহ হারিয়ে ফেলেন, আর তাই গোপন প্রণয় সারেন। তিনি দেখেন, বেশিরভাগ নারীর কাছে এ আচরণ স্বতঃস্ফূর্ত পছন্দ নয়, এক ধরনের প্রয়োজনীয়তা।\nগবেষণায় অংশ নেওয়া নারীদের মধ্যে প্রায় সবাই বলেছেন, ‘আমি অনেক বছর বিবাহিত সম্পর্কে আছি, তাই, হয় আমাকে প্রতারণার মাধ্যমে অন্য কারো কাছ থেকে পুলক নিতে হবে, নয়তো আমাকে স্বামী ছাড়তে হবে।’\nএলিসিয়া ওয়াকার বলেন, এটা খুবই হিসাবী সিদ্ধান্ত, যা তারা বৈবাহিক জীবন থেকে হারিয়ে ফেলেছেন, চরম পুলক তার মধ্যে একটি; এবং তারা সত্যিই বিবাহিত অবস্থায় প্রতারণা করছেন, যা বিস্ময়কর।\nগবেষণায় অংশ নেওয়া নারীদের একজন ৪৫ বছর বয়সী গ্যাব্রিয়েল। তিনি তার বিবাহিত জীবনের বেদনাদায়ক অধ্যায়গুলো জানান অধ্যাপক ওয়াকারকে। বলেন, ‘আমি হাঁটুতে মুখ লুকিয়ে অনেক কেঁদেছি। পরে সিদ্ধান্ত নিয়েছি, হয় প্রতারণা করব, নয় পালাব।’\nঅনেক নারীই বলেছেন, অসুস্থতার কারণে তাদের স্বামী শারীরিকভাবে অক্ষম। কিন্তু তাদের যৌন চাহিদা পূরণ করা জরুরি এবং তারা তাদের বিবাহিত জীবনও ধ্বংস করতে চান না। আর এ জন্য তারা প্রতারণাকে খারাপভাবে দেখছেন না। তবে নারী-পুরুষনির্বিশেষে অনেকে আছেন, যারা যেকোনো সম্পর্কে থেকেই প্রতারণা করেন। নতুনত্ব সন্ধানী তারা।\nতবে দুজনের সম্পর্ক যে শুধু শারীরিক তা মানতে নারাজ কেউ কেউ। তারা বিবাহিত সম্পর্ক ছেড়ে দিয়ে অন্য সঙ্গী খুঁজতে আগ্রহী। দীর্ঘদিন একসঙ্গে থাকার ফলে যুগলের ভেতর ভালোবাসা সৃষ্টি হয়, এর মূল্যও অনেক। তাই ভালোবাসার মানুষটির সঙ্গে প্রতারণা করতে চান না তারা।\nতবে এটা বিস্ময়কর, বেশিরভাগ নারীর সঙ্গে কথা বলে অধ্যাপক ওয়াকার এ সিদ্ধান্তে এসেছেন, পুলক-প্রয়োজনীয়তাই তাদের ‘ভালো স্ত্রী’ ও ‘ভালো মা’ করে তুলছে। আর সবচেয়ে যেটার দিকে মনোযোগ দিতে হবে, তা বৈবাহিক সম্পর্ক রক্ষাও করছে!\nখুলনা-যশোর শিল্পাঞ্চলে পাটকলে ধর্মঘট [৭৮ বার]


আওয়ামী লীগ-বিএনপি কেউ হারতে চায় না - Daily Manobkantha\nসালেহ টিটু, বরিশাল | Publish on 26/10/2017 9:10 AM\nবরিশাল-৪ (মেহেন্দীগঞ্জ-হিজলা) আসনটি বেশিরভাগ সময় বিএনপির দখলে ছিল। এ কারণে বিএনপির ঘাঁটি হিসেবে আসনটি দাবি করে আসছে স্থানীয় নেতাকর্মীরা। তবে আওয়ামী লীগের দাবি ঘাঁটি বলতে কিছুই নেই। এ আসনে সর্বশেষ নির্বাচনে বিএনপি অংশ না নেয়ায় আওয়ামী লীগ প্রার্থী পংকজ দেবনাথ ডামি প্রার্থী বিএনএফের আঞ্জুমানআরাকে পরাজিত করে এমপি নির্বাচিত হন। এ আসন থেকে আওয়ামী লীগের মনোনয়নপ্রত্যাশীর ছড়াছড়ি। মনোনয়নপ্রত্যাশীদের মধ্যে রয়েছেন বর্তমান এমপি কেন্দ্রীয় স্বেচ্ছাসেবক লীগের সাধারণ সম্পাদক পংকজ দেবনাথ, কেন্দ্রীয় আওয়ামী লীগের আন্তর্জাতিকবিষয়ক সম্পাদক ড. শাম্মি আহমেদ, বরিশাল মহানগর আওয়ামী লীগের সহ-সভাপতি আইনজীবী আফজালুল করিম, বরিশাল জেলা আওয়ামী লীগের সাংগঠনিক সম্পাদক শাহাব আহমেদ, মেহেন্দীগঞ্জ উপজেলা আওয়ামী লীগের সদস্য মেজর (অব.) মহসিন সিকদার। বিএনপি থেকে মনোনয়নপ্রত্যাশী বরিশাল উত্তর জেলা বিএনপির সভাপতি সাবেক এমপি মেজবাহ উদ্দিন ফরহাদ ও কেন্দ্রীয় ছাত্রদলের সভাপতি রাজিব আহসান।\n১৯৯১ সালের নির্বাচনে তৎকালীন জেলা আওয়ামী লীগের সভাপতি মরহুম মহিউদ্দিন আহমেদ বিএনপি প্রার্থী খন্দকার মাজাহারুল ইসলাম ফারুককে পরাজিত করে এমপি নির্বাচিত হন। ১৯৯৬ সালে মহিউদ্দিনকে পরাজিত করে এমপি নির্বাচিত হন শাহ মো. আবুল হোসেন। ২০০১ সালের নির্বাচনে বিএনপি প্রার্থী আবুল হোসেন পুনরায় আওয়ামী লীগ প্রার্থী মেজর (অব.) মহসিন সিকদারকে পরাজিত করে এমপি নির্বাচিত হন। ওই বছর বিএনপি সরকার গঠন করে। আবুল হোসেনকে অর্থ প্রতিমন্ত্রীর দায়িত্ব দেয়া হয়। তত্ত্বাবধায়ক সরকারের আমলে সংস্কারপন্থিদের সঙ্গে হাত মেলান আবুল হোসেন। এ কারণে দল থেকে ছিটকে পড়েন। এরপর আবুল হোসেনকে কোনো রাজনৈতিক কর্মকাণ্ডে দেখা যায়নি।\n২০০৭ সালের ডিসেম্বরের নির্বাচনে বিএনপি থেকে মনোনয়ন দেয়া হয় মেজবাহ উদ্দিন ফরহাদকে। মেজবাহ আওয়ামী লীগ প্রার্থী সাবেক এমপি ও বর্তমান বরিশাল জেলা পরিষদের চেয়ারম্যান মইদুল ইসলামকে পরাজিত করেন। ওই নির্বাচনে ৩শ’ আসনের মধ্যে মাত্র ২৮টি আসনে জয়লাভ করে বিএনপি। এর মধ্যে বরিশালের ছয় জেলায় ২১ আসনের মধ্যে বরিশাল সদর আসনে মজিবর রহমান সরোয়ার ও বরিশাল-৪ আসনে মেজবাহ উদ্দিন ফরহাদ জয়লাভ করেছিলেন। মেজবাহ জয়লাভ করে চেয়ারপার্সনের সঙ্গে দেখা করতে গেলে খালেদা জিয়া খুশি মনে প্রশ্ন করেছিলেন মেজবাহ তুমি এমপি হয়েছ। কারণ মেজবাহকে মনোনয়ন দেয়ার সময় খালেদা জিয়ার চিন্তা ছিল সে হতে পারবে কিনা। মেজবাহ প্রথমবারের মতো এমপি নির্বাচিত হয়ে মেহেন্দীগঞ্জ ও হিজলার উন্নয়নে কাজ করেন। তবে ওই সময় মহাজোট সরকার গঠন করায় রাজনৈতিক চাপে ছিলেন মেজবাহ। ওই চাপ উপেক্ষা করে যেটুকু সরকারি সহায়তা পেয়েছেন তা দিয়ে এলাকার উন্নয়ন করেছেন।\n২০১৪ সালের সর্বশেষ নির্বাচনে বিএনপি অংশ নেয়নি। কিন্তু মেজবাহ এলাকার সঙ্গে যোগাযোগ রেখে চলেছেন। এ আসন থেকে মেজবাহর সঙ্গে মনোনয়ন যুদ্ধে রয়েছেন কেন্দ্রীয় ছাত্রদলের সভাপতি রাজিব আহসান। রাজিব মনোনয়ন চাইলেও এলাকার সঙ্গে তার কোনো যোগাযোগ নেই বললেই চলে। এলাকায় তার পরিচিতি আসে ছাত্রদলের পদ পাওয়ার পর। তবে রাজিব জানিয়েছেন, তিনি মনোনয়ন চাইবেন। দল থেকে মনোনয়ন দেয়া হলে নির্বাচনে অংশ নেবেন। এ জন্য তিনি কোনো তদবির করবেন না। মেজবাহ উদ্দিন ফরহাদ বলেন, সুষ্ঠু নির্বাচন হলে এ আসন থেকে বিএনপির প্রার্থী বিজয়ী হবে। তবে স্থানীয় বিএনপির প্রবীণ নেতারা জানিয়েছেন, এ আসন হচ্ছে বিএনপির ঘাঁটি। তাছাড়া প্রতিদ্বন্দ্বী প্রার্থী হবে আওয়ামী লীগের। সেই আওয়ামী লীগ দু’ভাগে বিভক্ত। আগামী নির্বাচনে আওয়ামী লীগের এ বিভক্তি কাজে লাগবে বিএনপির।\n২০১৪ সালের নির্বাচনে ডামি প্রার্থীর সঙ্গে প্রতিদ্বন্দ্বিতা করে বরিশাল-৪ আসনে এমপি নির্বাচিত হয়ে পংকজ নাথ মেহেন্দীগঞ্জ ও হিজলার উন্নয়নে কাজ করেছেন। কাজ করলেও তার বিরুদ্ধে সাংবাদিক নির্যাতন থেকে শুরু করে শিক্ষক ও দফতরি নিয়োগে রয়েছে ব্যাপক অনিয়মের অভিযোগ। দলীয় নেতাকর্মীদের হামলা-মামলা দিয়ে নির্যাতন। টিআর, কাবিখা ও ৪০ দিনের কর্মসূচির টাকা লুটপাটসহ এন্তার অভিযোগ রয়েছে। তবে বেশি অভিযোগ হচ্ছে এমপি পংকজ অনুসারীদের বিরুদ্ধে। তার নাম ভাঙিয়ে চাঁদাবাজি থেকে শুরু করে বনায়নের গাছ লুট করেছে। বিএনপি নেতাকর্মীদের বাড়িতে চালানো হয় হামলা-ভাঙচুর ও লুটপাট। এসব কারণে বিভিন্ন পত্রিকায় শিরোনাম হয়েছেন এমপি পংকজ।\nসেখানকার আওয়ামী লীগের প্রধান সমস্যা হচ্ছে তারা দু’ভাগে বিভক্ত। আর এ বিভাজন স্পষ্ট হয় মেহেন্দীগঞ্জ আওয়ামী লীগের সভাপতি মইদুল ইসলাম বরিশাল জেলা পরিষদের চেয়ারম্যান নির্বাচিত হওয়ার পর। পংকজ নাথের অনুসারীরা মইদুলের ওপর হামলাও চালিয়েছে। তাদের একত্রিত করার জন্য বরিশাল ও ঢাকায় হাসানাত আব্দুল্লাহর উপস্থিতিতে সভা হলেও মনের মিল হয়নি। এখনো পংকজ ও মইদুল অনুসারীরা ভিন্ন পথে চলছে। পংকজ স্বেচ্ছাসেবকের নেতাকর্মীদের নিয়েই রাজনীতি করছেন। আর এ বিভক্তির কারণে পংকজ অনুসারীদের হাতে মইদুলের অনুসারীরা হামলার শিকার হয়েছেন। এ আসনে পংকজের সঙ্গে মনোনয়ন যুদ্ধে রয়েছেন সেখানকার প্রয়াত এমপি জেলা আওয়ামী লীগের সভাপতি মহিউদ্দিন আহমেদের মেয়ে ড. শাম্মি আহমেদ। মহিউদ্দিন এমপি থাকাকালীন ওই এলাকার উন্নয়নে কাজ করেছেন। তার ছিল এলাকায় ব্যাপক প্রভাব। শাম্মি ওই প্রভাবকে কাজে লাগাতে মনোনয়ন চাইছেন। তার দাবি দল থেকে তাকে মনোনয়ন দেয়া হলে তিনি এমপি নির্বাচিত হবেন।\nএ ছাড়া দল থেকে মনোনয়নের জন্য দৌড়ঝাঁপ করছেন মহানগর আওয়ামী লীগ নেতা আফজালুল করিম। তার পিতা নুরুল করিম খায়ের মাস্টার ওই এলাকা থেকে একবার স্বতন্ত্র প্রার্থী হিসেবে নির্বাচন করে এমপি নির্বাচিত হন। তিনিও আওয়ামী লীগ নেতা ছিলেন। কিন্তু স্বাধীনতা পরবর্তী দল থেকে তাকে মনোনয়ন না দেয়ায় খায়ের মাস্টার স্বতন্ত্র প্রার্থী হয়ে দলীয় প্রার্থীকে পরাজিত করেন। খায়ের মাস্টারের জনপ্রিয়তাকে কাজে লাগাতে চান তার ছেলে আফজালুল করিম। এ কারণে ওই আসন থেকে দলের কাছে মনোনয়ন চাইবেন আইনজীবী আফজাল। আইনজীবী হওয়ার কারণে হিজলা ও মেহেন্দীগঞ্জের হতদরিদ্র জনগণ এবং দলীয় নেতাকর্মীদের বিনাপারিশ্রমিকে মামলা পরিচালনা করায় তার বেশ নাম রয়েছে। আরো যারা মনোনয়ন চাইছেন তারা কেন্দ্রীয় নেতাদের সঙ্গে যোগাযোগ রাখছেন। একইসঙ্গে স্থানীয় নেতাকর্মীদের সঙ্গে মাঝেমধ্যে মোবাইলে দলের খবরাখবর নিচ্ছেন বলে স্থানীয় সূত্র নিশ্চিত করেছে।\nএ ব্যাপারে মেহেন্দীগঞ্জ উপজেলা আওয়ামী লীগের সভাপতি বরিশাল জেলা পরিষদ চেয়ারম্যান মইদুল ইসলাম জানান, দল থেকে যাকে মনোনয়ন দেয়া হবে নেতাকর্মীরা তাকে বিজয়ী করতে কাজ করবে। দ্বন্দ্ব থাকতেই পারে তবে তা নির্বাচনে কোনো প্রভাব ফেলবে না।\nজেলা আওয়ামী লীগের সাধারণ সম্পাদক তালুকদার মো. ইউনুস এমপি বলেন, বড় দলে দ্বন্দ্ব থাকতেই পারে। তবে আগামী নির্বাচনে এর সামান্যতম প্রভাব পড়বে না। সভানেত্রী যাকে মনোনয়ন দেবেন তাকে জয়লাভ করতে সবাই একযোগে কাজ করবেন বলে মনে করেন এ সিনিয়র নেতা।\nআওয়ামী লীগ, এমপি, চেয়ারম্যান, নির্বাচন, নেতাকর্মী, প্রতিমন্ত্রী, প্রার্থী, বরিশাল, বিএনএফ, বিএনপি, মনোনয়ন


রামুর বৌদ্ধপল্লিতে হামলার তিন বছর-নিরাপত্তা নিয়ে শঙ্কায় সাক্ষীরা রামুর বৌদ্ধপল্লিতে হামলার তিন বছর-নিরাপত্তা নিয়ে শঙ্কায় সাক্ষীরা – Teknafnews.com\nরামুর বৌদ্ধপল্লিতে হামলার তিন বছর-নিরাপত্তা নিয়ে শঙ্কায় সাক্ষীরা\nসংবাদ প্রকাশের সময় : মঙ্গলবার, ২৯ সেপ্টেম্বর, ২০১৫\nআব্দুল কুদ্দুস, রামু থেকে ফিরে…\nনিরাপত্তা নিয়ে শঙ্কার কারণে কক্সবাজারের রামুর বৌদ্ধপল্লিতে হামলার ঘটনায় করা মামলার সাক্ষীরা আদালতে হাজির হচ্ছেন না। বৌদ্ধ সম্প্রদায়ের স্থানীয় নেতারা বলছেন, অভিযোগপত্রে প্রকৃত হামলাকারীদের নাম বাদ দেওয়া হয়েছে। তাই সাক্ষ্য দিতে এসে নতুন করে শত্রু বাড়াতে চান না তাঁরা।\nকক্সবাজার আদালতের সরকারি কৌঁসুলি মমতাজ আহমদ বলেন, হামলার ঘটনায় করা ১৯টি মামলার মধ্যে ১১টির (রামুর ৭টি, উখিয়ার ৪টি) বিচার শুরু হয়েছে। কিন্তু নিরাপত্তার কথা তুলে কেউ আদালতে সাক্ষ্য দিতে রাজি হচ্ছেন না।\nকক্সবাজার নারী ও শিশু নির্যাতন দমন ট্রাইব্যুনালের সরকারি কৌঁসুলি ও রামুর বাসিন্দা মো. নুরুল ইসলাম বলেন, হামলার ঘটনার চাক্ষুষ সাক্ষী না থাকলে মামলার ভবিষ্যৎ নিয়ে অনিশ্চয়তা দেখা দিতে পারে।\nহামলার শিকার লোকজন কেন সাক্ষ্য দিচ্ছে না, তা জানতে চাইলে রামু উপজেলা বৌদ্ধ ঐক্য কল্যাণ পরিষদের সাধারণ সম্পাদক তরুণ বড়ুয়া বলেন, ‘হামলার সঙ্গে জড়িত ২০ জনের একটা তালিকা আমরা পুলিশকে দিয়েছিলাম। কিন্তু তাদের আসামি করা হয়নি। যাদের আসামি করা হয়েছে, তাদের আমরা চিনি না। এখন আদালতে কার বিরুদ্ধে আমরা সাক্ষ্য দেব? এতে আমাদের শত্রু আরও বেড়ে যাবে।’\n২০১২ সালের ২৯ সেপ্টেম্বর রাতে রামুর কেন্দ্রীয় সীমা বিহারসহ ১২টি প্রাচীন বৌদ্ধবিহার এবং ৩৪টি বসতি ধ্বংস করে দুর্বৃত্তরা। উত্তম বড়ুয়া নামের এক যুবক তাঁর ফেসবুকে পবিত্র কোরআন শরিফ অবমাননা করেছেন—এই অভিযোগে হামলা চালানো হয়। পরদিন উখিয়া, টেকনাফ ও কক্সবাজার সদরের আরও সাতটি মন্দির ও ১১টি বসতিতে অগ্নিসংযোগ করা হয়। এসব ঘটনায় পুলিশ বাদী হয়ে রামু, উখিয়া, টেকনাফ ও কক্সবাজার সদর থানায় ১৯টি মামলা করে।\nরামু কেন্দ্রীয় সীমা বিহারের অধ্যক্ষ সত্যপ্রিয় মহাথের বলেন, ‘তিন বছর পার হলেও জানতে পারছি না কেন আমরা হামলার শিকার হলাম? বৌদ্ধপল্লিতে হামলা চালিয়ে কার লাভ হলো?’ তিনি বলেন, ‘ঘটনার পর প্রধানমন্ত্রী শেখ হাসিনা ছুটে এসেছিলেন। সেনাবাহিনীর মাধ্যমে তিনি ধ্বংসস্তূপের ওপর দ্রুত ১২টি বৌদ্ধবিহার তৈরি করে দিয়েছেন। সেনাবাহিনী, বিজিবি পাহারা দিয়ে বৌদ্ধ সম্প্রদায়ের নিরাপত্তা দিচ্ছে। কিন্তু মন থেকে সেই দিনের ক্ষত মুছে ফেলতে পারছে না কেউ। কারণ, হামলাকারীরা এখনো ঘুরে বেড়াচ্ছে। নিরাপত্তা নিয়ে উদ্বেগ আছে সবার।’\nতবে কক্সবাজারের পুলিশ সুপার শ্যামল কুমার নাথ বলেন, হামলার ঘটনায় যাঁরা জড়িত ছিলেন, তাঁদেরই মামলায় আসামি করা হয়েছে।


স্টপ অর্ডার ব্যবহার, ট্রেডিং টুলস\nফেব্রুয়ারি 14, 2016 বাইনারি অপশন ট্রেড লেখক নাবিল হক 34996 দর্শকরা\nস্বাগতম-বোনাস। যখন আপনি $ 100 প্রথম আমানত আপনি আপনার রিচার্জ পরিমাণ 100% এর একটি বোনাস পেতে। বোনাস বন্ধ কাজ করার পর প্রত্যাহার বা ট্রেডিং অ্যাকাউন্টে স্থানান্তরিত করা যেতে পারে।\nব্যবস্থা নিয়ে ফায়ার সার্ভিসকে ডেকে এনে দেখাবে ভবন কর্তৃপক্ষ। তাদের স্টপ অর্ডার ব্যবহার সকলেই জানেন যে শীতের ঋতুতে সূর্যোদয় এবং সূর্যাস্ত গ্রীষ্মের চেয়ে অনেক আগে ঘটে। বসন্তের সূত্রপাতের সাথে, পরিস্থিতি পরিবর্তিত হয় - সূর্য অনেক আগে বেড়ে যায়, এবং দিনের দৈর্ঘ্য অনুসারে বৃদ্ধি পায়। শীতকালীন সময়কাল হালকা দিন এটি হ্রাস করা হয়, কারণ সূর্যোদয় থেকে সূর্যাস্তের সময় সমান, এটি এই সময়ের জন্য যে এক বছরের মধ্যে সর্বনিম্ন আলো দিন পড়ে। কি তারিখ এটা পড়ে, এবং তার সময়কাল কি? আমরা আপনার নিবন্ধে এই দীর্ঘ-গবেষিত প্রশ্নগুলির উত্তরগুলি সরবরাহ করব।\nনা.গঞ্জে পৃথক সড়ক দুর্ঘটনায় দুইজনের মৃত্যু\nগুগল পেইজ র‌্যাঙ্ক কি ? নীরা সেভাবে হেসে বলল, “ওর কি ভাল লাগে, কাকে ভাল লাগে আমার চেয়ে কে ভাল বুঝবে? ”\nক্লায়েন্ট টেমপ্লেটগুলি এখন সঠিকভাবে চলছে, যেমন আমরা ফাইল বাঁধন সমস্যা নির্ধারণ করেছি। দেশের উত্তরাঞ্চলে প্রাপ্ত উদ্ভিজ্জ সম্পদ হতে গবেষণার মাধ্যমে অর্থকরী শিল্প পণ্য উৎপাদনের টেকসই প্রক্রিয়া উদ্ভাবন করার লক্ষ্যে এই গবেষণা বিভাগে বিভিন্ন গবেষণা কাজ করা হয়। শস্য পণ্য উৎপাদনের কাঁচামাল হিসেবে ব্যবহৃত বিভিন্ন উদ্ভিজ্জ সম্পদের ব্যবস্থাপনা উৎপাদন ও মান নিয়ন্ত্রণ ছাড়াও আধুনিক গবেষণার মাধ্যমে এগুলোর সংরক্ষণ ও জাত উন্নয়ন করা এ বিভাগের অন্যতম কর্মকান্ড। পাশাপাশি বাংলাদেশে যে বিপুল পরিমাণ উদ্ভিজ্জ সম্পদ রয়েছে সে গুলো থেকে হিতকরী পদার্থ আহরনের জন্য বৈজ্ঞানিক অনুসন্ধান চালানো ও এই গবেষণা বিভাগের লক্ষ্য।\nফরেক্সকপি লাইভ ফিড - স্টপ অর্ডার ব্যবহার\nJDK 8 হোম ফোল্ডারের পাথের সাথে আবার নতুন পরিবেশ পরিবর্তনশীল JAVA8_HOME তৈরি করুন এবং এখন ক্ষতিগ্রস্তদের সম্পর্কে, জানালার কাছ থেকে একটি স্টপ অর্ডার ব্যবহার চমত্কার দৃশ্য দিয়ে বাড়িতে মালিককে যেতে হবে। এটা স্পষ্ট যে অভ্যন্তরীণ, যেখানে দৃশ্যত কোন একক প্রাচীর নেই, উচ্চতা ভয় যারা মানুষ খুব অস্বস্তিকর হবে। ব্যক্তিগত ঘর এবং কুটিরগুলিতে, এই সমস্যাটি উচ্চারণ করা হয় না, কারণ প্যানোরামিক উইন্ডোগুলি প্রথম বা দ্বিতীয় মেঝেতে হতে পারে, তবে অন্য সমস্যাটির সমস্যা দেখা দেয় - বাসস্থানের ভেতর যা ঘটেছে তা সম্পূর্ণরূপে পূর্ণ হবে। এই ঘাটতি দক্ষতার সাথে দোকান এবং বুটিকে মর্যাদায় পরিণত করে, সর্বাধিক সুস্বাদু পণ্যগুলি প্রকাশ করে এবং সাধারণ ওভারভিউয়ের জন্য সবচেয়ে ফ্যাশনেবল অফারগুলি।\n৮৩ বছরের পুরনো স্থাপনা পুনা গেস্ট হাউজের মালিক কিশোর সরপোদ্দার জানান তারা যে আধা-গ্লাস পানি দিচ্ছেন শুধু তা-ই নয়, সেটা দিচ্ছেন আগের চেয়ে ছোট আকারের গ্লাসে। ফরেক্স মার্কেটে ট্রেড করার জন্য আপনাকে সব কিছু অনলাইনে করতে হবে আর অ্যাকাউন্ট ওপেনিং থেকে শুরু করে অ্যাকাউন্টে ডিপোজিট বা উইথড্র করাও অনেক সহজ.\n“আল্লাহর পথে যারা সীসাঢালা প্রাচীরের ন্যায় সূদৃঢ়ভাবে সারিবদ্ধ হয়ে জিহাদ করে, আল্লাহ তাদেরকে ভালবাসেন।” -সূরা আস্ সফঃ ৪ 1996 সালে, বিক্রয় থেকে রাজস্ব নির্ধারণের পদ্ধতিতে একটি পরিবর্তন ঘটেছিল, যার হিসাব অনুযায়ী, হিসাবের উদ্দেশ্যে, অনুমান এবং আর্থিক ফলাফলের মুহূর্ত নির্ধারণের একমাত্র সম্ভাব্য পদ্ধতি ব্যবহার করা হয় - স্টপ অর্ডার ব্যবহার চালানের সময় এবং ক্রেতাদের (গ্রাহকদের), অর্থাৎ "আহরণ" পদ্ধতিতে নিষ্পত্তির দস্তাবেজ উপস্থাপনের সময়।\nফ্রি কিকের ওস্তাদরা এখনো গোলরক্ষকদের নাকাল করে চলেছেন। সরাইয়া তুলনায় সহজ মাস্ক চিকিত্সা চুল। আপনার যা দরকার স্টপ অর্ডার ব্যবহার তা হল মশার আলুতে একটি নতুন কলা,3টেবিল আলাদা করা। চামচ এবং 1 চা চামচ ফার্মাসি গ্লিসারিন এবং একই পরিমাণ বাদাম তেল দিয়ে মেশান। চুলের মাস্কটি এক ঘন্টারও বেশি সময় ধরে রাখতে হবে না: শুকনো ফল ধুয়ে ফেলা কঠিন।\nস্টপ অর্ডার ব্যবহার - ট্রেডিং টুলস\nব্যবস্থাপনা এবং একটি বিকল্প মেয়াদ উত্তীর্ণ সমস্ত FCA নিয়ন্ত্রিত স্টপ অর্ডার ব্যবহার এবং ভাল স্থায়ী মধ্যে যাচাই করা হয়েছে।\nছেলের কাছে ভরণপোষণ চাওয়ায় জমিলা খাতুন নামে এক মাকে বিবস্ত্র করে পিটিয়ে হত্যার চেষ্টা চালিয়েছে তার ছেলে ও পুত্রবধূ। বিকল্পভাবে "প্রমাণ" করার প্রচেষ্টা করার চেষ্টা নিম্নলিখিত3পদ্ধতিগুলি ব্যবহার করে সম্পন্ন করা যেতে পারে।\nস্টক চার্ট বোঝা একটি ব্যবসা - একটি শখ নয়। জীবনে কোনটি কাজ করে এবং কোন পরিস্থিতিতে কখন তা বোঝার জন্য কঠোর পরিশ্রম এবং উত্সর্জন করে। বাস্তব জীবনে, এক উচ্চতর শিক্ষার বিদ্যালয়গুলিতে যেমন মেডিসিন, ইঞ্জিনিয়ারিং বা আইন শেখার জন্য যায়। তারপর একটি দক্ষতা ফর্ম কিছু ধরণের বাস্তব জগতে একটি পেশা পায় যাতে সত্যিই তাদের দক্ষতা কিভাবে প্রয়োগ করতে শিখতে কিছু কারণে, অধিকাংশ মানুষ মনে করেন যে স্টক মার্কেট বিনিয়োগ এবং চার্ট ভিন্ন। এ ভিসাধারীরা মালয়েশিয়ায় নিজেদের ব্যাংক অ্যাকাউন্টের মাধ্যমেই গাড়ি এবং বাড়ির জন্য লোন নিতে পারবেন। সুতরাং সেখানে বাড়ি কেনার সুবিধাতো থাকছেই।


দাগ বা ক্ষতিগ্রস্ত আসবাবপত্র কিভাবে ঠিক করবেন - বাড়ি ও বাগান\nমহামারী জীবনের দাগ এবং স্ক্র্যাচগুলির সমাধান আমাদের আসবাবপত্র এবং পাটিগুলিতে রেখে গেছে\n(DNS SO এর জন্য আলবার্ট এসপি)\nদ্বারাজুরা কনসিয়াস 25 মার্চ, 2021 সকাল 7:00 ইডিটি দ্বারাজুরা কনসিয়াস 25 মার্চ, 2021 সকাল 7:00 ইডিটি\nঅন্য অনেক লোকের মতো, গত মার্চে মহামারী শুরু হওয়ার পর থেকে, আমার স্বামী এবং আমি নেটফ্লিক্স দেখার সময় আমাদের কোলে প্লেট রেখে প্রচুর খাবার খেয়েছি। আমাদের নতুন মৃৎপাত্রের বার্নের চামড়ার চেয়ারে আমি যে কিছু ফেলেছিলাম তার একটি ব্লব কয়েক দিনের জন্য সনাক্ত করা যায়নি। তারপরে, যখন এটি সহজে মুছে ফেলা যায় না, তখন আমার পরিশ্রমী স্বামী এটিতে একটি স্পঞ্জের ঘষিয়া তুলিয়া ফেলিতে সক্ষম পাশ লইয়া যান, এমন আঁচড়গুলি রেখেছিলেন যেগুলি ভাল্লুকের নখর টেনে টেনে নিয়ে গেছে। পরে যে আরো.\nএই মহামারী চলাকালীন আমাদের ভিতরে আটকে থাকা সময় কেবল আমাদের মানসিক স্বাস্থ্য, আর্থিক এবং কোমররেখা নয়, আমাদের বাড়ির আসবাবপত্রেও তার ছাপ ফেলেছে।\nছিটকে যাওয়া কফি বা বিড়ালের বমি দ্বারা বিন্দুযুক্ত কার্পেট হোক বা ল্যাপটপ, লেগোস এবং গেম কনসোল দ্বারা স্ক্র্যাপ করা কাঠের ডেস্ক, অনেক বাড়ির আইটেমগুলির যত্ন এবং মেরামতের প্রয়োজন। (আমরা সবাই না?)\nআমরা ক্ষতির পাঁচটি প্রধান ক্ষেত্র সংগ্রহ করেছি এবং সেগুলি মোকাবেলার সর্বোত্তম উপায়গুলির জন্য বিশেষজ্ঞদের (এবং TikTok) পরামর্শ নিয়েছি।\nআপনি যদি আপনার কাঠের টেবিলগুলিকে জীবাণুমুক্ত করার জন্য জীবাণুনাশক ওয়াইপ ব্যবহার করে থাকেন তবে এখনই থামুন: তারা ফিনিসটিকে নরম করতে পারে। সাধারণ সাবান এবং জল আপনার হাত ধোয়ার এবং আপনার আসবাব পরিষ্কার করার একটি দুর্দান্ত উপায়, গ্যাট ক্যাপারটন বলেছেন, প্রধান নির্বাহী হোল ক্রিক , একটি পশ্চিম ভার্জিনিয়া আসবাবপত্র উত্পাদন কোম্পানি. আপনার টেবিলটপ পরিষ্কার করতে সাবানের স্পর্শ সহ একটি নরম, স্যাঁতসেঁতে কাপড় ব্যবহার করুন, তারপর একটি শুকনো কাপড় দিয়ে মুছুন।\nমহামারী আমাকে অবশেষে আমার লজ্জাজনক অ্যাটিক পরিষ্কার করার সময় দিয়েছে। আমি যা শিখেছি তা এখানে।\nযদি একটি গরম মগ আপনার টেবিলে একটি চিহ্ন রেখে যায়, ক্যাপারটন চেষ্টা করার পরামর্শ দেন মোহাকের নো ব্লাশ প্লাস রিটাডার . যখন টেবিলটপের উপরিভাগের একটি অংশ উত্তপ্ত হয় এবং তারপরে ঠান্ডা হয়, তখন জল ঘনীভূত হতে পারে এবং ফিনিশের নীচে আটকে যেতে পারে, তিনি বলেন, এই পণ্যটি আর্দ্রতা থেকে বেরিয়ে যেতে দেয়। (কোন ধরনের ফিনিশের জন্য এটি ভাল তা জানতে নির্দেশাবলী পড়ুন।) এছাড়াও কিছু কোস্টার এবং ট্রাইভেটে বিনিয়োগ করুন।\nক্যাপারটন ছোট স্ক্র্যাচগুলি একা রেখে যাওয়ার পরামর্শ দেন; তারা সময়ের সাথে সাথে প্যাটিনায় মিশে যাবে। একটি ভারী, গভীর স্ক্র্যাচের জন্য, আপনার কাঠের রঙের সাথে মিলে যাওয়া একটি স্থায়ী মার্কার কৌশলটি করবে। শুধু স্ক্র্যাচ রঙ করুন এবং দ্রুত একটি কাপড় দিয়ে কোনো অতিরিক্ত মুছে ফেলুন। পরের দিন, তিনি বলেন, সামান্য উদ্ভিজ্জ তেল (অলিভ অয়েল নয়) ফাটলে ঘষুন যাতে এটি ছড়িয়ে পড়া এবং আর্দ্রতা থেকে রক্ষা পায়।\nবিশেষজ্ঞরা বলছেন, সম্ভব হলে অবিলম্বে কার্পেট বা গালিচা থেকে দাগ মুছে ফেলা উচিত। কিন্তু আপনি যদি এখনই এটি না ধরতে পারেন তবে আপনার কাছে এখনও বিকল্প রয়েছে। প্রথমে, সর্বোত্তম পরিচ্ছন্নতার অনুশীলনের জন্য আপনার পাটি লেবেল বা প্রস্তুতকারকের নির্দেশাবলীর সাথে পরামর্শ করুন।\nযদি এটি একটি নতুন দাগ হয়, ডেভিড উইডক্যাম্প বলেছেন, গালিচা প্রস্তুতকারকের বিক্রয় ব্যবস্থাপক তুফেনকিয়ান , যত তাড়াতাড়ি সম্ভব অতিরিক্ত তরল মুছে ফেলুন, তারপর একটি পরিষ্কার সমাধান ব্যবহার করুন এবং আবার ব্লট করুন। আপনার কিছু অভিনব, নির্দিষ্ট কার্পেট-ক্লিনিং পণ্যের প্রয়োজন নেই, তিনি বলেছেন; ডিশ সাবান একটি ভাল, মৌলিক সমাধান। তিনি এক কাপ পানিতে কয়েক ফোঁটা হালকা ডিশ ওয়াশিং সাবান (সেভেন্থ জেনারেশন বা ডন কাজ করবে) মিশিয়ে দেওয়ার পরামর্শ দেন।\nএকবার পরিষ্কার এবং ধুয়ে ফেলা সম্পূর্ণ হয়ে গেলে, একটি শুকনো তোয়ালে দিয়ে জায়গাটি ব্লট করুন। একটি পোর্টেবল ফ্যান বা হেয়ার ড্রায়ার সেট ব্যবহার করুন শীতল - কখনই গরম নয়। একটি ভেজা/শুকনো ভ্যাক ছিটকে যাওয়া এবং দাগগুলি অবিলম্বে অপসারণের জন্য এবং শুকানোর আগে পরিষ্কার করার তরলগুলিকে চুষে নেওয়ার জন্যও কার্যকর। (ওয়েডক্যাম্প একটি ছোট ইউনিট পছন্দ করে, যেমন দোকান-Vac এর 2½-গ্যালন মডেল।)\nপুরানো দাগের সাথে, একই পদ্ধতি একাধিকবার ব্যবহার করুন। যদি এটি শুকিয়ে যায়, প্রথমে আপনি যা করতে পারেন তা স্ক্র্যাপ করুন বা সরিয়ে ফেলুন, তারপর পরিষ্কার করুন, দাগ করুন এবং ধুয়ে ফেলুন। আপনি যদি তিন থেকে চার চক্রের পরে সাফল্য দেখতে না পান তবে একজন পেশাদারকে কল করুন।\nলোকেরা বাইরে আরও বিনোদন করছে, এবং তারা প্রতিদিন সবকিছু ভেঙে ফেলতে চায় না, গৃহসজ্জার সামগ্রীর পরিচালক সারাহ ডুলি বলেছেন সানব্রেলা , ইনডোর/আউটডোর কাপড়ের নির্মাতা।\nসানব্রেলার বহিরঙ্গন বালিশ বা কুশন পরিষ্কার করার জন্য, দাগের উপর কাজ করার জন্য একটি নরম-ব্রিস্টল ব্রাশ বা স্পঞ্জ ব্যবহার করে থালা বা হালকা সাবান, যেমন ডন বা উলাইট এবং জলের মিশ্রণে ফ্যাব্রিকটি প্রবেশ করান এবং হাত দিয়ে ধুয়ে ফেলুন। আপনার ফ্যাব্রিক বা কুশনের জন্য ওয়াশিং নির্দেশাবলী পরীক্ষা করার পরে, আপনি একটি ওয়াশিং মেশিনে কভার নিক্ষেপ করার কথা বিবেচনা করতে পারেন। (প্রথমে জিপারগুলি বন্ধ করুন।) সূক্ষ্ম চক্রে ঠান্ডা জলে ধুয়ে ফেলুন, তারপরে বাতাসে শুকিয়ে নিন, ডুলি বলেছেন।\nযদি কুশন বা বালিশগুলি অপসারণযোগ্য না হয়, তাহলে এক গ্যালন জলে ¼ কাপ হালকা থালা সাবানের দ্রবণ প্রস্তুত করুন এবং একটি নরম-ব্রিস্টল ব্রাশ ব্যবহার করে সেগুলিকে সেলাই করে পরিষ্কার করুন৷ (সে পছন্দ করে গ্রেঞ্জার টাফ গাই ঘোড়ার চুলের বুরুশ .) তারপর পুঙ্খানুপুঙ্খভাবে ধুয়ে ফেলুন; আপনি একটি পায়ের পাতার মোজাবিশেষ ব্যবহার করতে পারেন।\nমিল্ডিউ দাগের জন্য, ডুলি বলেছেন, সানব্রেলা এক কাপ ব্লিচ এবং ¼ কাপ হালকা ডিশ সাবান মেশানোর পরামর্শ দেয় (ডিশ সাবানে অ্যামোনিয়া বা অন্যান্য উপাদান নেই যা ব্লিচের সাথে মিশ্রিত করা উচিত নয় তা নিশ্চিত করতে লেবেলটি পড়ুন)এক গ্যালন পানিতে ধোঁয়ার সংস্পর্শে আসার সম্ভাবনা এড়াতে বাইরে এটি করা ভাল।\nগত বছর সোফা এবং মসৃণ চেয়ারগুলি যেমন মার খেয়েছিল, লোকেরা সেগুলি পরিষ্কার করতে দেখা বিনোদনের একটি নতুন রূপ হয়ে উঠেছে। বিসেলের লিটল গ্রিন পোর্টেবল ডিপ-ক্লিনার, উদাহরণস্বরূপ, টিকটকে ভাইরাল হয়েছে।\nপোর্টেবল ডিপ ক্লিনার্সের বিসেলের ব্র্যান্ড ম্যানেজার লরেন ফুলারের মতে, অল্প বয়স্ক শ্রোতারা বিমোহিত হয়েছিলেন এবং গত বছরে লিটল গ্রিনের বিক্রি প্রায় দ্বিগুণ হয়েছে। ইউনিটটি 109.99 ডলারে বিক্রি হয়।\nতারা TikTok দেখবে এবং বলবে, 'পবিত্র গরু, আমার কার্পেট বা গৃহসজ্জার সামগ্রীটি নোংরা দেখায়নি, এবং এখন নোংরা জলের ট্যাঙ্কের দিকে তাকান,' ফুলার বলেছেন।\nবৃন্দা আয়ার, কনটেন্ট ডিরেক্টর এ খাদ্য52 , তার সঙ্গী এবং একটি কুকুরের সাথে ব্রুকলিনে একটি ছোট অ্যাপার্টমেন্ট আছে। লিটল গ্রিন তাদের ধূসর মধ্য-শতাব্দী-শৈলীর সোফার জন্য একটি জীবন রক্ষাকারী হয়েছে। আমরা এখানে কিছু খাবার খেয়েছি, এছাড়াও, সন্ধ্যায়, আইসক্রিম এবং স্ন্যাকস ছিল, সে বলে। আমাদের আগের চেয়ে আরও বেশি পরিষ্কারের প্রয়োজন ছিল।\nআপনি যদি স্পট-ক্লিনিংয়ের সাথে লেগে থাকেন, প্যাট্রিক রিচার্ডসন, এর লেখক লন্ড্রি প্রেম , যেমন চিৎকার বা Amodex হিসাবে একটি লন্ড্রি দাগ চিকিত্সা, প্রয়োগ করতে বলে. একটি উষ্ণ, ভেজা তোয়ালে দিয়ে চিকিত্সা সরান। রিচার্ডসনের কৌশলটি শুকিয়ে যাওয়ার পরে একটি রিং দিয়ে শেষ না করার কৌশলটি হল প্রান্তগুলিকে পালক করা। তিনি বলেন, ভেজা জায়গার মাঝখান থেকে শুকনো তোয়ালে টানুন। পুরো দাগের চারপাশে যান যেন আপনি একটি ঘড়িতে সংখ্যা অনুসরণ করছেন।\nআমার নিজের কালো চামড়া স্ক্র্যাচ জন্য, আমি আদেশ Drtulz's Leather Recoloring Balm , মৌলিক রং উপলব্ধ. কালো জুতা পালিশের একটি জার, একটি স্পঞ্জি প্রয়োগকারী এবং একটি বাফারের মতো দেখতে কিটটি আসে। টিন্টেড বালাম প্রয়োগ করুন, অতিরিক্ত মুছুন, তারপরে বাফ করুন। এটি একটি কবজ হিসাবে কাজ করেছে (আমার স্বামীর স্বস্তির জন্য)।\nকিছু চামড়া নির্মাতারা রক্ষণাবেক্ষণ এবং মেরামতের জন্য সাহায্য করার জন্য ভোক্তা পণ্য অফার করে। চেরিল সিগমন, আসবাবপত্র প্রস্তুতকারকের জন্য মার্চেন্ডাইজিং এবং পণ্য বিকাশের ভাইস প্রেসিডেন্ট ব্র্যাডিংটন-ইয়ং , বলেন, তার কোম্পানি তার নিজস্ব লাইনের জন্য টাচ-আপ রঙের বোতল, সেইসাথে চামড়া পরিষ্কার এবং সুরক্ষা কিট মজুদ করে।\nসাধারণভাবে, সিগমন বলে, আপনি যদি আপনার চামড়ায় একটি রঙ প্রয়োগ করতে যাচ্ছেন তবে প্রথমে এটি একটি লুকানো জায়গায় পরীক্ষা করুন। তারপর রং দিয়ে ক্ষতিগ্রস্ত এলাকা পরিপূর্ণ করতে একটি তুলো সোয়াব বা তুলোর বল ব্যবহার করুন। কালি দাগের মতো গুরুতর স্ক্র্যাচ বা ক্ষতির জন্য, তিনি যেমন একটি পেশাদার মেরামত পরিষেবার পরামর্শ দেন একক বা সার্ভকো .\nতার একটি মহামারী সতর্কতাও রয়েছে। অ্যালকোহল-ভিত্তিক পণ্য দ্বারা চামড়া ক্ষতিগ্রস্ত হতে পারে। তাই এটি পরিষ্কার করার জন্য স্যানিটাইজিং ওয়াইপ ব্যবহার করবেন না এবং স্যানিটাইজার ব্যবহার করার পরেই আপনার চামড়ার আসবাবপত্রের বাহুতে হাত দেওয়ার বিষয়ে সতর্ক থাকুন। এটি উপরের কোট ভেঙ্গে দিতে পারে।\nরাষ্ট্রপতিরা আসেন এবং যান, কিন্তু এই পর্দা চিরকালের জন্য\nকিভাবে ডাউনসাইজিং বিশেষজ্ঞ ম্যাট প্যাক্সটন আমেরিকানদের তাদের জিনিসপত্রের মাধ্যমে সাজাতে সাহায্য করে\nমেলানিয়া ট্রাম্প হোয়াইট হাউসের বাইরে রয়েছেন, তবে তিনি তার প্রকাশ্য স্থানগুলিতে তার চিহ্ন রেখে গেছেন\nভাইস প্রেসিডেন্ট হ্যারিস ব্লেয়ার হাউসে থাকবেন যখন সরকারী বাসভবন মেরামত চলছে\nওবামা হোয়াইট হাউস ডেকোরেটরের নতুন বই পর্দার পিছনে একটি উঁকি দেয়\nবিক্রয়ের জন্য পুরানো মেইল ট্রাক\nকর মৌসুম কখন শুরু হয়\nআপনার জন্য ভাল প্রসারিত হয়


বার্সার ২ হাজার ২২ কোটি টাকা গেল কই? - business24bd\nবার্সার ২ হাজার ২২ কোটি টাকা গেল কই?\nপ্রকাশিত » May 17, 20200Comments\nকরোনাভাইরাসের কারণে ইউরোপজুড়ে খেলাধুলা বন্ধ। প্রায় দুই মাস বন্ধ হয়ে থাকার পর অবশেষে জার্মানি তাদের বুন্দেসলিগা শুরু করেছে শনিবার, দর্শকশূন্য স্টেডিয়ামে। অন্যদেশগুলো এখনও শুরু করেনি। ইতালি, স্পেন, ইংল্যান্ডের মত দেশগুলোও লিগ শুরু করার ব্যাপারে চিন্তা-ভাবনা করছে। তবে, যত যাই হোক, বিশাল আর্থিক ক্ষতির মুখোমুখি সবগুলো ক্লাবই।\nকয়েকদিন আগেই নিউজ হয়েছে, করোনাভাইরাসের কারণে প্রায় শতাধিক ক্লাব দেউলিয়া হওয়ার পথে। ইউরোপের বড় বড় ক্লাবগুলো দেউলিয়া না হলেও, বিশাল আর্থিক ক্ষতির সম্মুখিন হতে যাচ্ছে।\nএই যেমন বার্সেলোনার মত ক্লাব এবারের জুন ক্লোজিং করতে গিয়ে সম্মুখিন হচ্ছে বিশাল আর্থিক ক্ষতির। ক্লাবটির চেয়ারম্যান হোসে মারিয়া বার্তেম্যু জানিয়ে দিয়েছেন, প্রায় ২২০ মিলিয়ন ইউরো তথা বাংলাদেশি মুদ্রায় প্রায় ২ হাজার ২২ কোটি টাকার আর্থিক ক্ষতির মুখোমুখি হতে যাচ্ছে।\nজুনের শেষ দিকে এসে পুরো অর্থ বছরের চেক অ্যান্ড ব্যালেন্স মেলাবে বার্সা। তার আগেই বার্সেলোনা ক্লাব কর্তৃপক্ষ একটি স্টাডি পরিচালনা করেছে, করোনা মহামারির কারণে তাদের আর্থিক ক্ষতির বিষয়ে। তাতে দেখা যাচ্ছে, ২২০ মিলিয়ন ইউরো ঘাতটি তৈরি হয়ে গেছে ২ মাসের লকডাউনের কারণে।\nসেই স্টাডিতেই দেখা যাচ্ছে, করোনা মহামারির কারণে যে প্রভাব পড়েছে ক্লাবের ওপর, তাতে ১৫৪ মিলিয়ন ইউরো ক্ষতির সম্মুখিন হয়েছে তারা শুধুমাত্র ন্যু ক্যাম্পে টিকিট বিক্রি না হওয়া, অফিসিয়াল স্টোরস এবং মিউজিয়ামের টিকিট বিক্রি না হওয়া, জার্সি বিক্রি না হওয়ার কারণে। এছাড়া বিশ্বব্যাপি বার্সার অ্যাকাডেমিক কার্যক্রম বন্ধ হয়ে যাওয়ার কারণেও এই ক্ষতির সম্মুখিন তারা।\nবার্সা ক্লাবের বোর্ড অব ডিরেক্টর্স এই ক্ষতি কমিয়ে আনার চেষ্টায় নিরন্তর কাজ করে যাচ্ছে। শুধু ১৫৪ মিলিয়ন ইউরোই নয়, সামনের ট্রান্সফার মার্কেটে খেলোয়াড় বিক্রি থেকে অন্তত ১২৪ মিলিয়ন ইউরো লাভ করার লক্ষ্যমাত্রা নির্ধারণ করেছে। এর মধ্যে প্রায় ৭০ মিলিয়ন ইউরো নাই হয়ে গেছে এরই মধ্যে। কারণ, করোনার কারণে ৭০ মিলিয়ন ইউরোর খেলোয়াড় বিক্রি করতে পারবে না তারা।\nমেসিই এক নম্বর: রোনালদো\nএবার অস্ট্রেলিয়ার মাটিতে টেস্ট খেলবে আফগানিস্তান\nঅবশেষে মাঠে ফিরছে লা লিগা


শুধু পিঁপড়ে খেয়েই জীবন ধারন ফজার্ডির\nধু ধু মরুভূমিতে ছ’দিন শুধু পিঁপড়ে খেয়েই বাঁচলেন এক ব্যক্তি! অবাক লাগছে!!! হ্যাঁ এটাই বড় সত্যি।\nচাঞ্চল্যকর এই ঘটনাটি ঘটেছে অস্ট্রেলিয়াতে৷রেগ ফজার্ডি একজন শখের শিকারি। কিন্তু হঠাত্ ঝোঁক চেপেছিল উট দেখার৷ মানে ধরার৷ তাই বাক্স-প্যাঁটরা বেঁধে, এক বুধ-সন্ধ্যায় গাড়ি নিয়ে বেরিয়ে পড়েছিলেন অস্ট্রেলিয়ার গ্রেট ভিক্টোরিয়া মরুভূমির উদ্দেশে৷ সঙ্গী ছিল ভাই৷ প্রথমদিন উটের দেখা না মেলায় হতোদ্যম হয়ে ক্যাম্পে ফিরছিলেন তারা৷ তখনই বেহদিশ হয়ে যান ৬২ বছরের রেগ৷\nএকে জনমানবহীন এলাকা৷ তার উপর তাপমাত্রার বেপরোয়া ওঠানামা৷ দিনে যেমন অসহ্য গরম, রাতে তেমনই মারাত্মক ঠান্ডা৷ শুধু কি তাই? খাদ্য বা জল, কোনও কিছুরই সংস্থান নেই৷\nপশ্চিম অস্ট্রেলিয়ার পুলিশ জানাচ্ছে, মরুভূমিতে নিখোঁজ হওয়ার সময় রেগের পরনে ছিল টি-শার্ট আর শর্টস৷ ছিল মাথায় টুপি, পায়ে জুতো৷ ভাইয়ের দেখা না পেয়ে প্রথমে বেশ কিছুক্ষণ খোঁজাখুঁজি করেন রেগ৷ পরে হারিয়ে গিয়েছেন বুঝতে পেরে হতোদ্যম হয়ে বসে পড়েন একটি গাছের নিচে৷ শেষবার ভাইকে সেখানেই দেখেছিলেন রেগ৷ গাছের নিচে বসে থাকার সময় অন্ন-জল ছাড়া থাকায় বার বারই জ্ঞান হারিয়ে ফেলছিলেন রেগ৷ হঠাত্ই তাঁর চোখ পড়ে, তাঁকে চারপাশে জড়ো হয়েছে কালো পিঁপড়ের স্তূপ৷ খিদে-তেষ্টার জ্বালায় পাগলপ্রায় রেগ সেগুলিকেই সটান উদরে চালান করতে শুরু করেন৷ বিশেষত, শেষ দু’দিনে শুধুমাত্র এই ‘পিঁপড়ে-ডায়েট’-ই অস্তিত্বরক্ষা করেন রেগ৷ লাঞ্চ হোক বা ডিনার, দিনে-রাতে এভাবেই গ্রেট ভিক্টোরিয়া মরুভূমির মুঠো মুঠো কালো পিঁপড়ে চিবিয়েই প্রাণ বাঁচিয়ে রাখেন নিরুপায় রেগ৷\nছ’দিন পর, মঙ্গলবার সকালে উদ্ধারকারী দল খুঁজে পায় রেগকে৷ গাছতলায় বসা রেগ ততক্ষণে অর্ধমৃত৷ শ্বাস চলছে ঢিমে গতিতে৷ নাড়ি দুর্বল৷ ভুল বকছেন৷ সঙ্গে সঙ্গেই উপস্থিত চিকিৎসকরা তাঁকে তরল পথ্য ও ওষুধপত্র দেন৷ কিছুটা ধাতস্থ হলে বিমানে উড়িয়ে তাঁকে হাসপাতালে নিয়ে আসা হয়৷ সেখানেই ধীরে ধীরে সুস্থ হয়ে উঠছেন রেগ ফজার্ডি৷ তবে স্রেফ ‘মিরাকল’ না ইচ্ছাশক্তির জোরেই এই ঘটনা ঘটালেন রেগ, তা কিন্তু বিতর্কযোগ্য বিষয়৷


'বাংলা তেলে' সর্বনাশ ইঞ্জিনসহ যন্ত্রপাতির\nবিপিসির তিন বিপণন প্রতিষ্ঠানের তেলও মানসম্মত নয়\nতৌফিকুল ইসলাম বাবর চট্টগ্রাম\nপেট্রোবাংলা গ্যাসফিল্ডগুলো থেকে কনডেনসেট প্রক্রিয়াজাত (পরিশোধন) করে পাওয়া তেল নির্ধারিত মূল্যে বিপিসির কাছে বিক্রির বাধ্যবাধকতা রয়েছে বেসরকারি রিফাইনারিগুলোর। কিন্তু তাদের বেশিরভাগই এ চুক্তি লঙ্ঘন করে 'কালোবাজারে' তেল বিক্রি করছে। কনডেনসেট পরিশোধন না করেই মানহীন তেল বাইরে বিক্রি করছে বেসরকারি ফ্র্যাকশনেশন প্ল্যান্টগুলো।\nসম্প্রতি জানা গেছে, বিপিসির তিন বিপণন প্রতিষ্ঠান পদ্মা, মেঘনা এবং যমুনার বাজারজাতকৃত তেলও মানসম্মত নয়! এগুলোর তেলের নমুনা পরীক্ষা করে বিএসটিআই নির্ধারিত মান পাওয়া যায়নি। কালোবাজারে 'বাংলা তেল' নামে পরিচিত এই তেল ব্যবহারে বেড়ে যাচ্ছে জ্বালানি খরচ, নষ্ট হচ্ছে গাড়ির ইঞ্জিনসহ যন্ত্রপাতি, ক্ষতি হচ্ছে পরিবেশেরও।\nবেসরকারি রিফাইনারি মালিক, ট্যাঙ্কলরি মালিক, শ্রমিক সংগঠন ও ফিলিং স্টেশন মালিকসহ বিভিন্ন স্টেকহোল্ডার জ্বালানি তেলের এ 'ভেজাল বাণিজ্যের' সঙ্গে জড়িত। এ ছাড়াও জড়িত বিপিসির নিয়ন্ত্রণাধীন বিভিন্ন বিপণন প্রতিষ্ঠানের সংশ্লিষ্ট কিছু অসাধু কর্মকর্তা-কর্মচারী। বিপণন প্রতিষ্ঠানগুলোর ডিপো পর্যায়ে বেশি দামের তেলের সঙ্গে কম দামের তেলের সংমিশ্রণ ঘটিয়ে এই গোঁজামিল দেওয়া হচ্ছে। আবার তাপমাত্রার হেরফের করেও ওজনে কারচুপি করা হচ্ছে।\nগ্যাসফিল্ডগুলো থেকে গ্যাস উত্তোলনের সময় সংগৃহীত কনডেনসেট থেকে পেট্রোল-অকটেনসহ বিভিন্ন জ্বালানি তেল তৈরি করা হয়। বেসরকারি খাতের ১৫টি রিফাইনারি পেট্রোবাংলার কাছ থেকে কনডেনসেট সংগ্রহ করে। যা পরিশোধন করে উৎপাদিত তেল নির্দিষ্ট মূল্যে বিপিসির কাছে বিক্রির বাধ্যবাধকতা রয়েছে। কিন্তু বেসরকারি বেশিরভাগ রিফাইনারিই কনডেনসেট যথাযথভাবে পরিশোধন করে না কিংবা কখনও পরিশোধন করে না। আবার বাড়তি লাভের জন্য চুক্তি ভেঙে অপরিশোধিত তেল 'কালোবাজারেও' ছেড়ে দেয়। ফিলিং স্টেশন, ডিলার-এজেন্ট ও ডিসপেন্সিং ইউনিটগুলো এই তেলের মূল ক্রেতা। কালোবাজারে এগুলো 'বাংলা তেল' হিসেবেই পরিচিত।\nরাষ্ট্রায়ত্ত তেল পরিশোধনাগার ইস্টার্ন রিফাইনারির (ইআরএল) এজিএম (কোয়ালিটি কট্রোল) মুজিবুর রহমান সমকালকে বলেন, 'ইআরএলে পরিশোধিত ও ফিনিশ প্রোডাক্ট হিসেবে বিদেশ থেকে আমদানি করা তেলের নমুনা বাধ্যতামূলকভাবে পরীক্ষা করা হয়। মান নিশ্চিত করেই বিপিসির বিপণন প্রতিষ্ঠানগুলোর কাছে তেল সরবরাহ করা হয়। সেখান থেকে বাজারজাত করার সময় কোনো না কোনো পয়েন্টে তেলে ভেজাল দেওয়া হচ্ছে। হয়তো এমন ভোজালের কারণে পদ্মা, মেঘনা ও যমুনার তেলে নির্ধারিত মান পাওয়া যায়নি।'\nজ্বালানি তেলের মান নির্ধারণ করে দিয়েছে বিএসটিআই। অকটেনের আরওএন (রিসার্চ অকটেন নাম্বার) মান নূ্যনতম ৯৫ ও পেট্রোলের মান ৮৯। কিন্তু এই মান নিশ্চিত করা যাচ্ছে না। মানসম্মত তেল সরবরাহ করতে না পারায় গত ১ সেপ্টেম্বর থেকে বেসরকারি ১২ কনডেনসেট ফ্র্যাকশনেশন প্ল্যান্টে কনডেনসেট বরাদ্দ দেওয়া হচ্ছে না। প্রতিষ্ঠানগুলো থেকে ডিজেল ও পেট্রোল নেওয়াও বন্ধ করে দিয়েছে বিপিসি।\nপদ্মা মেঘনা যমুনার তেলও মানহীন: তেল মানসম্মত কিনা, তা অনুসন্ধান করতে গত ২১ সেপ্টেম্বর পদ্মা অয়েলের গোদনাইল ডিপো, মেঘনা পেট্রোলিয়ামের গোদনাইল ডিপো ও ফতুল্লা ডিপো এবং যমুনা অয়েলের ফতুল্লা ডিপোতে 'সারপ্রাইজ ভিজিট' করে বিপিসির প্রতিনিধি দল। চারটি ডিপো থেকে অকটেন, ডিজেল ও পেট্রোলের নমুনা সংগ্রহ করে ইস্টার্ন রিফাইনারির (ইআরএল) ল্যাবে পরীক্ষা করানো হয়। কিন্তু চার ডিপোর কোনোটির তেলেই বিএসটিআই নির্ধারিত আরওএন মান পাওয়া যায়নি।\nগত ১১ নভেম্বর বিপণন প্রতিষ্ঠানের ব্যবস্থাপনা পরিচালকদের কাছে দেওয়া বিপিসি সচিব মো. লাল হোসেন স্বাক্ষরিত পৃথক চিঠিতে জানানো হয়, তিন প্রতিষ্ঠানের তেলের নমুনা পরীক্ষায় সঠিক মান পাওয়া যায়নি। চিঠিতে জানানো হয়, মেঘনা পেট্রোলিয়ামের গোদনাইল ডিপোতে অকটেনের আরওএন ৯১ দশমিক ৭, পেট্রোলের আরওএন ৮৭, ফতুল্লা ডিপোতে অকটেনের আরওএন ৯৩ দশমিক ২ এবং পেট্রোলের আরওএন মান ৮২ পাওয়া গেছে। নির্ধারিত মানের তেল পাওয়া যায়নি অন্য দুই প্রতিষ্ঠানের ডিপোতেও। নিম্নমানের অকটেন ও পেট্রোল মজুদ রাখার বিষয়ে চিঠিতে সংশ্নিষ্ট ব্যবস্থাপনা পরিচালকদের মতামতও চাওয়া হয়।\nবিপিসির এজিএম (মার্কেটিং) মোরশেদ হোসাইন আজাদ জানিয়েছেন, বিপিসির তিন বিপণন প্রতিষ্ঠানের বাজারজাতকৃত তেল নিয়ে আপত্তি জানিয়ে আসছিল বিএসটিআই। বিষয়টি তারা জ্বালানি মন্ত্রণালয়েও জানিয়েছিল। তাই তিন প্রতিষ্ঠানের বিভিন্ন ডিপোতে সারপ্রাইজ ভিজিট করে তেলের নমুনা পরীক্ষা করা হয়। যে ফলাফল পাওয়া গেছে, তা বিএসটিআই মানের নয়। তবে নানা কারণে তেলের মানের হেরফের হতে পারে।\nসংশ্নিষ্ট ডিপোগুলোর একাধিক কর্মকর্তা-কর্মচারীও জানান, যে ট্যাঙ্কার জাহাজে করে পেট্রোল পাঠানো হয়, সেই জাহাজে করে আবার ডিজেলও পাঠানো হয়। এ কারণে মানের ক্ষেত্রে সামান্য এদিক-ওদিক হয়। মূল ডিপো থেকে পাওয়া মানের তেলই ডিপো থেকে বিক্রি করা হয়।\nডিপো ইনচার্জদের শোকজ: নির্ধারিত মান না পাওয়ায় পদ্মা, মেঘনা ও যমুনার ডিপো প্রধানদের শোকজ করে বিপিসি। গত ১১ নভেম্বর বিপিসির সচিব মো. লাল হোসেন স্বাক্ষরিত পৃথক এক চিঠিতে মেঘনা পেট্রোলিয়ামের গোদনাইল ডিপো ইনচার্জ ম্যানেজার (অপারেশন) মো. লুৎফর রহমান, ফতুল্লা ডিপো ইনচার্জ ম্যানেজার (অপারেশন) আশফাক উল হক, পদ্মা অয়েলের গোদনাইল ডিপো ইনচার্জ শাহজাহান কবির চৌধুরী, যমুনা অয়েলের ফতুল্লা ডিপো ইনচার্জ নজমুল হাসানকে এই শোকজ করা হয়। তবে পদ্মা, মেঘনা ও যমুনা বিপিসির নিয়ন্ত্রণাধীন প্রতিষ্ঠান হলেও আলাদা আলাদা নিবন্ধিত কোম্পানি।\nতিন প্রতিষ্ঠানের সংশ্নিষ্ট কর্মকর্তারা জানিয়েছেন, নিয়ন্ত্রণকারী প্রতিষ্ঠান হিসেবে মানহীন তেল সরবরাহের কারণে প্রতিষ্ঠানপ্রধানদের কাছ থেকে এ ব্যাপারে জানার এখতিয়ার রয়েছে বিপিসির। প্রয়োজনে তারা দায়ীদের বিরুদ্ধে ব্যবস্থাও নিতে পারে। কিন্তু বিপণন প্রতিষ্ঠানের কর্মকর্তা-কর্মচারীকে সরাসরি শোকজ করতে পারে না।\nভেজাল তেলের 'ব্ল্যাক মার্কেট': বিভিন্ন স্থানে ছড়িয়ে-ছিটিয়ে থাকা নির্দিষ্ট কিছু ফিলিং স্টেশন অপরিশোধিত অর্থাৎ ভেজাল তেল কিনে থাকে। বিপিসির তিন প্রতিষ্ঠানের মাধ্যমে বাজারজাত তেলের চেয়ে দাম অনেক কম হওয়ায় এসব ফিলিং স্টেশনগুলো সুযোগ লুফে নেয়। আবার বিপিসির পরিবর্তে ফিলিং স্টেশনগুলোতে বিক্রি করলে কয়েক গুণ বেশি লাভ পাওয়া যায়। এ কারণে বেসরকারি রিফাইনারিগুলো চুক্তি ভঙ্গ করে 'ব্ল্যাক মার্কেটে' তেল বিক্রি করে দেয়।\nভেজাল তেলের জোগান বন্ধে বিপিসি প্রায়ই বিভিন্ন স্থানে তেলের ফিলিং স্টেশনগুলোতে অভিযান চালায়। অভিযোগের সত্যতা মেলায় বিভিন্ন সময় বেশকিছু ফিলিং স্টেশন বন্ধও করে দেয় বিপিসি।\nআপত্তি তুলেছিল সেনাবাহিনীও: সেনা সদর দপ্তরের কিউএমজি শাখা থেকে বিপিসিকে পাঠানো এক চিঠিতেও জ্বালানি তেলে ভেজাল হওয়ার অভিযোগ তোলা হয়েছিল। আশঙ্কা করা হয়েছিল, বিপিসির বিভিন্ন বিপণন প্রতিষ্ঠানের সাব ডিপো থেকে পাঠানো তেলে কনডেনসেট মেশানো হয়ে থাকতে পারে।\n২০১৬ সালের ১৪ মার্চ কিউএমজি শাখার পক্ষে তৎকালীন মেজর মো. মোকারম আহমেদ স্বাক্ষরিত চিঠিতে বেসামরিক ফিলিং স্টেশন থেকে সংগৃহীত জ্বালানি তেল ও সেনাবাহিনীর সাপ্লাই ডিপো থেকে সংগৃহীত তেলে দৃশ্যমান পার্থক্য রয়েছে বলে উল্লেখ করা হয়। তেলের মান ঠিক রাখতে ডিপো থেকে ট্যাঙ্কারে তেল ভর্তির পর সিল করে পাঠানোর সুপারিশ করেন তারা। ভেজাল রোধে আরও কয়েকটি সুপারিশও করে সেনাবাহিনী। এ চিঠির ভিত্তিতে সেনাবাহিনীর চাহিদা অনুযায়ী তেল সরবরাহের ব্যবস্থাও করেছিল বিপিসি।\nধরা পড়লেও ব্যবস্থা নেওয়া হয় না: ২০১৭ সালে কনডেনসেট পরিশোধন না করে এবং চুক্তি ভঙ্গ করে ফিলিং স্টেশনে বিক্রি করে দেয় বেসরকারি চৌধুরী রিফাইনারি, লার্ক পেট্রোলিয়াম, সিভিও পেট্রোকেমিক্যাল ও গোল্ডেন কনডেনসেট অয়েল নামে চারটি প্রতিষ্ঠান। এতে সরকারের জ্বালানি বিভাগের ৪২৫ কোটি টাকা ক্ষতি হয়। বিষয়টি ধরা পড়লে একই বছরের ২৯ মে এ বিষয়ে সংশ্নিষ্ট মন্ত্রণালয়ের জ্বালানি বিভাগ থেকে ক্ষতিপূরণ আদায়ে একটি চিঠি ইস্যু করা হয়। কিন্তু এর এক দিন পরই ৩১ মে ক্ষতিপূরণ আদায় ছাড়াই অভিযুক্ত কোম্পানিগুলোকে পুনরায় কনডেনসেট সরবরাহের লক্ষ্যে আরেকটি চিঠি ইস্যু করা হয়। এভাবে বিভিন্ন সময় বিভিন্ন কোম্পানি ভেজাল তেল সরবরাহে অভিযুক্ত হয়। তবে সেগুলোর বিরুদ্ধে তেমন কোনো ব্যবস্থা নেওয়া হয়নি।\nতেলে ভেজাল শুরু যেভাবে: বিপিসির তথ্যমতে, বিপিসির আওতাধীন বিপণন প্রতিষ্ঠানগুলো ২০১৫ সালের ডিসেম্বর থেকে ২০১৬ সালের ১৬ ফেব্রুয়ারি পর্যন্ত উত্তরবঙ্গে পেট্রোল বিক্রি করে ১১ হাজার ২৮৭ টন। অথচ ২০১৪ সালের ডিসেম্বর থেকে ২০১৫ সালের ১৫ ফেব্রুয়ারি পর্যন্ত পেট্রোল বিক্রি হয়েছিল ১৪ হাজার ৭৪৭ টন। এ ক্ষেত্রে প্রায় সাড়ে তিন হাজার টন পেট্রোল কম বিক্রি হওয়ায় সন্দেহ দেখা দেয়।\n২০১৬ সালে বিপিসির তৎকালীন পরিচালক (বিপণন) মীর আলীর নেতৃত্বে দেশের বিভিন্ন এলাকায় অবস্থিত পদ্মা, মেঘনা ও যমুনার বিভিন্ন ফিলিং স্টেশনে সরেজমিন অনুসন্ধান চালানো হয়। তখন তিন বিপণন প্রতিষ্ঠানের ৩৫০টির মতো ফিলিং স্টেশনের বেশিরভাগেই ভেজাল তেল বিক্রি ও দ্বিতীয় উৎস থেকে নিম্নমানের তেল সংগ্রহ করে বিক্রির প্রমাণ পায় পাওয়া যায়। এ কারণে বিভিন্ন সময় বেশ কয়েকটি ফিলিং স্টেশন বন্ধ করে দেওয়ার পাশাপাশি অনেক ফিলিং স্টেশন মালিককে কারণ দর্শানোর নোটিশও দেওয়া হয়। ভেজাল তেল সারাদেশে ছড়িয়ে পড়ায় আইনানুগ ব্যবস্থা নিতে ২০১৬ সালে ৪ এপ্রিল প্রতিটি জেলার প্রশাসক ও পুলিশ সুপারদের বিপিসির পক্ষ থেকে চিঠিও দেওয়া হয়।\nতেলে ভেজালের শাস্তি: জ্বালানি তেলে ভেজাল করা হলে ধরন অনুযায়ী, 'দি বাংলাদেশ প্রেট্রোলিয়াম অ্যাক্ট ১৯৩৪, ধারা- ২৩ (১), ১৯৭৪ সালের ধারা-৯ এবং ভোক্তা অধিকার সংরক্ষণ আইন ২০০৯-এর ধারা-৪১ অনুযায়ী বিভিন্ন মেয়াদের কারাদণ্ড, জরিমানা অথবা উভয় দণ্ডের কথা বলা হয়েছে। তবে এ শাস্তির প্রয়োগ তেমন একটা ঘটেনি।\nবিষয় : বাংলা তেল ইঞ্জিন যন্ত্রপাতি বিপিসি বিপণন বিপণন প্রতিষ্ঠান তেল\nতেল আবিবে যেতে অনীহা, চাকরি খোয়ালেন পাইলট\nরশ্মিকার ঘরে এলো নতুন রেঞ্জ রোভার গাড়ি\n৫ দিনে দুই বিয়ে করে ইঞ্জিনিয়ার পলাতক\nতেলেঙ্গানায় অভিনেতা সোনু সুদের মূর্তি বানিয়ে পূজা শুরু\nসৌদি আরবে ফের তেলের ট্যাংকারে হামলা


S3 সঙ্গে আমাজন Cloudfront। অ্যাক্সেস প্রত্যাখ্যাত | webproinsite.com\nপ্রশ্ন S3 সঙ্গে আমাজন Cloudfront। অ্যাক্সেস প্রত্যাখ্যাত\nআমরা ক্লাউডফ্রন্টের মাধ্যমে S3 buckets বিতরণ করার চেষ্টা করছি কিন্তু কিছু কারণে কেবলমাত্র প্রতিক্রিয়াটি অ্যাক্সেসডেনড এক্সএমএল ডকুমেন্টটি নিম্নরূপ:\nএখানে আমরা সেটিং ব্যবহার করছি:\nএবং এখানে বালতি জন্য নীতি\nক্যাশ আচরণ সেটিংস - imgur.com/JBZqrRm - Jordan Adams\nCloudfront S3 বালতি থেকে পড়তে পারেন তা নিশ্চিত করুন। - Nathan C\nআমি কিভাবে এই সক্রিয় বা চেক করতে হবে? - Jordan Adams\nমূল সেটিংস, শেষ বিকল্প। আপনার স্ক্রিনশট দেখুন। :) - Nathan C\nআমি মনে করি আমি আগে চেষ্টা করেছি এবং এটি কাজ করে নি কিন্তু আমি এটি আবার পরিবর্তন করেছি এবং এটি বিতরণ করার প্রক্রিয়াতে রয়েছে। আমি আমার পোস্টে বালতি নীতি যোগ করব :) - Jordan Adams\nআপনি যদি আপনার ক্লাউডফ্রন্ট ডিস্ট্রিবিউশনের রুট অ্যাক্সেস করতে থাকেন তবে আপনাকে একটি ডিফল্ট রুট অবজেক্ট সেট করতে হবে: http://docs.aws.amazon.com/AmazonCloudFront/latest/DeveloperGuide/DefaultRootObject.html\nক্লাউডফ্রন্ট কনসোল ব্যবহার করে একটি ডিফল্ট রুট অবজেক্ট নির্দিষ্ট করতে:\nএডব্লিউ ম্যানেজমেন্ট কনসোলে সাইন ইন করুন এবং এ্যামনেজন ক্লাউডফ্রন্ট কনসোলটি খুলুন https://console.aws.amazon.com/cloudfront/।\nউপরের প্যানেলে বিতরণগুলির তালিকায় আপডেট করার জন্য বিতরণ নির্বাচন করুন।\nমধ্যে বিতরণ বিবরণ ফলক, উপরে সাধারণ ট্যাব, ক্লিক করুন সম্পাদন করা।\nমধ্যে বিতরণ সম্পাদনা করুন ডায়লগ বক্স, মধ্যে ডিফল্ট রুট অবজেক্ট ক্ষেত্র, ডিফল্ট রুট বস্তুর ফাইল নাম লিখুন।\nশুধুমাত্র বস্তুর নাম লিখুন, উদাহরণস্বরূপ, index.html। বস্তুর নাম আগে একটি / যোগ করবেন না।\nআপনার পরিবর্তন সংরক্ষণ করতে, ক্লিক করুন হ্যাঁ, সম্পাদনা করুন।\nআমারও একই সমস্যা ছিল এবং কৌসা এর উত্তরটি সমস্যার সমাধান করে index.html রুট পাথে, আমার সমস্যাটি উপ-ডিরেক্টরিগুলির সাথেও ছিল, যেমনটি আমি তাদের সাথে সংযুক্ত ছিলাম index.html "সুন্দর urls" পেতে (উদাহরণস্বরূপ "ugly" example.com/something.html এর পরিবর্তে example.com/something/)\nআংশিকভাবে এটি অ্যামাজনেরও দোষের কারণ, কারণ আপনি ক্লাউডফ্রন্ট বিতরণটি সেট আপ করলে এটি আপনাকে S3 বালতিগুলি বেছে নেবে, তবে আপনি যদি এটির মধ্যে একটি চয়ন করেন তবে এটি স্ট্যাটিক ওয়েবসাইট হোস্টিং URL এর পরিবর্তে ব্যাকএন্ড হিসাবে ব্যবহার করবে।\nতাই সমস্যা সমাধানের জন্য:\nবালতি জন্য স্ট্যাটিক ওয়েবসাইট হোস্টিং সক্ষম করুন\nস্থির কর সূচক (এবং সম্ভবত এরর) যথাযথভাবে নথি\nকপি শেষপ্রান্ত ইউআরএল - আপনি উপরের সেটিংস এর পাশে এটি খুঁজে পেতে পারেন - এটি এমন কিছু দেখতে হবে: <Bucket.name> .s3-website- <আউস-অঞ্চলের> .amazonaws.com\nআপনার ক্লাউডফ্রন্ট বিতরণ উৎস হিসাবে যে URL ব্যবহার করুন। (এটি সিএফও তৈরি করবে ডিফল্ট রুট অবজেক্ট অপ্রয়োজনীয় সেটিং, কিন্তু এটি যেভাবে সেট করতে আঘাত করে না)\nএই মন্তব্য তারিখ হিসাবে পারফেক্ট উত্তর। - Sai Ramachandran\nযে পাশাপাশি আমার জন্য এটি ছিল। আমি ইতিমধ্যে অন্য ওয়েবসাইট কাজ ছিল এবং চিন্তা আমি অভিন্নভাবে নতুন এক কনফিগার। এই উপেক্ষা করা তাই সহজ। - Günther Eberl\nএছাড়াও আপনি বালতিতে GetObject এবং ListObjects অনুমতিগুলি যুক্ত করতে হবে। - Georges\nআমি @ সিজ হিসাবে একই সমস্যা ছিল, যদিও সমাধান আমার ক্ষেত্রে কাজ করবে না।\nযত তাড়াতাড়ি স্ট্যাটিক ওয়েবসাইট হোস্টিংটি বালতিতে সক্ষম করা হয়, তার মানে ব্যবহারকারীরা ক্লাউডফ্রন্ট URL, বা S3 URL- এর মাধ্যমে সামগ্রীটি অ্যাক্সেস করতে পারেন যা সবসময় পছন্দসই নয়। উদাহরণস্বরূপ, আমার ক্ষেত্রে, ক্লাউডফ্রন্ট বিতরণটি SSL সক্রিয় করা হয়েছে এবং ব্যবহারকারীরা এটি একটি অ-SSL সংযোগে অ্যাক্সেস করতে সক্ষম হবেন না।\nসমাধান আমি পাওয়া ছিল:\nS3 বালতি নিষ্ক্রিয় স্ট্যাটিক ওয়েবসাইট হোস্টিং রাখুন\nএকটি S3 আইডি হিসাবে Cloudfront বিতরণ মূল রাখুন\nসেট করুন "বালতি অ্যাক্সেস সীমাবদ্ধ করুন" থেকে "হ্যাঁ" (এবং সহজে, ক্লাউডফ্রন্ট স্বয়ংক্রিয়ভাবে বালতি নীতি আপডেট করার অনুমতি দিন)\n"ত্রুটি পৃষ্ঠাগুলিতে", একটি কাস্টম প্রতিক্রিয়া তৈরি করুন এবং মানচিত্রে ত্রুটি কোড "403: নিষিদ্ধ" পছন্দসই প্রতিক্রিয়া পৃষ্ঠায় যেমন //index.html, 200 এর একটি প্রতিক্রিয়া কোড সহ\nউল্লেখ্য যে আমার ক্ষেত্রে, আমি একটি একক পৃষ্ঠা জাভাস্ক্রিপ্ট অ্যাপ্লিকেশন পরিবেশন করছি যেখানে সমস্ত পথ index.html দ্বারা সমাধান করা হয়েছে। আপনার S3 বালতিতে বিভিন্ন বস্তুর সমাধান করার পথ থাকলে, এটি কাজ করবে না।\nআপনার উত্তরের জন্য ধন্যবাদ. এই এক আমার জন্য কাজ। আমি আপনার মত একই সমস্যা ছিল। আমি মানুষকে আমার S3 বালতিটি অ্যাক্সেস করতে চাইনি, তাই আমাকে S3 Origin অ্যাক্সেস সীমিত করতে হবে, যা কেবল তখনই কাজ করবে যখন আপনি ক্লাউডফন্টের স্বতঃপূর্ণ দ্বারা প্রস্তাবিত উত্সটি পূরণ করবেন। এক দিকে নোট যদিও, আপনি স্ট্যাটিক ওয়েবসাইট হোস্টিং নিষ্ক্রিয় করতে হবে না। কেবল জনসাধারণের অ্যাক্সেসের অনুমতি দেয় যা বালতি নীতি অপসারণ করা যথেষ্ট। - Torsten\nএটি সত্যিই সহায়ক ছিল, নিষিদ্ধ বার্তা S3 থেকে এসেছে যা আমি প্রথমে উপলব্ধি করতে পারিনি, তাই আপনাকে একটি কাস্টম ত্রুটি পৃষ্ঠাটি ধরে রাখতে হবে যাতে আপনার SPA কাজ করে। - Ivan\nআমার ক্ষেত্রে আমি আমার S3 বালতিতে একটি মূল পথ সহ "পথ প্যাটার্ন" বিহাইভির সহ একাধিক উত্স ব্যবহার করছিলাম:\nক্লাউডফ্রন্ট আচরণ: /images/* -> My-S3-origin\nআমার-এস3বংশোদ্ভূত: মূল পথ: /images\nS3 ফাইলগুলি: /images/my-image.jpg\nঅনুরোধ করুন: /images/my-image.jpg -> 403\nকি ঘটছে পুরো ক্লাউডফ্রন্ট GET অনুরোধ উত্স প্রেরণ করা হয়: /image/my-image.jpg মূল পথ দ্বারা prefixed: /images, তাই S3 মধ্যে অনুরোধ মত দেখায় /images/images/my-image.jpg যা বিদ্যমান নেই।\nমূল পথ সরান।\nএটি আমাকে একটি মূল অ্যাক্সেস পরিচয় এবং বালতি অনুমতি এবং ব্যক্তিগত ফাইল অনুমতিগুলি সীমিত করে বালতি অ্যাক্সেস করার অনুমতি দেয়।\nআমার ক্ষেত্রে আমি ভুল 53 রাস্তা কনফিগার করেছি। আমি আমার ডোমেনে একটি উপনাম তৈরি করেছি কিন্তু ক্লাউডফ্রন্ট বন্টনের পরিবর্তে এটি S3 বালতিতে নির্দেশ করেছিলাম।\nএছাড়াও আমি ডিফল্ট রুট অবজেক্ট বাদ দিয়েছি। কনসোলটি সত্যিই উন্নত করা যেতে পারে যদি তারা প্রশ্ন চিহ্ন পাঠাতে কিছুটা তথ্য বাদ দেয় তবে এটি বাদ দেওয়ার সম্ভাব্য পরিণতি সম্পর্কে।\nHTTP হেডারের সাথে হ্যাপ্রক্সি লোড ভারসাম্য একাধিক সার্ভারে একই স্ট্যাক + কনফিগারেশন কিভাবে স্থাপন করবেন? অফ সাইট ব্যাকআপ কিভাবে localhost কাজ করতে খোলা ldap কনফিগার করতে সার্ভার রুম মধ্যে কদর্য ডিম গন্ধ ব্যাশ স্ক্রিপ্ট মধ্যে শুষ্ক রান বাস্তবায়ন পর্দা সাফ করা থেকে কনসোল প্রতিরোধ?


বলিউডের দামি ১০ অভিনেতা – Dainik Amader Shomoy\n২৯ সেপ্টেম্বর ২০২০ ০৮:৩০\nবলিউডের দামি ১০ অভিনেতা\n১৬ সেপ্টেম্বর ২০২০ ০০:০০ | আপডেট: ১৫ সেপ্টেম্বর ২০২০ ২৩:২৮\nবলিউড তারকারা একটি ছবির জন্য কত পারিশ্রমিক নেন? এ নিয়ে জানার আগ্রহ কমবেশি\nসবারই আছে। কিন্তু সঠিক হিসাব হয়তো অজানাই থাকে। এর পরও তারকাদের পারিশ্রমিকের খবর অনেকটা ঢাক-ঢোল পিটিয়েই দিয়ে থাকে বলিউড। সেই হিসাব মতে দামি ১০\nতারকাকে নিয়ে এ আয়োজন। লিখেছেনÑ জাহিদ ভূঁইয়া\nসালমান খান : বলিউডের আসল ‘বিগ বস’ সালমান। কারণ প্রতিছবিতে সর্বোচ্চ পারিশ্রমিক নিয়ে থাকেন তিনিই। ‘রেস থ্রি’ তারকাকে নিতে হলে ৬০-৬৫ কোটি রুপি গুনতে হয় প্রযোজকদের। সঙ্গে ছবির লাভের হিসেব-নিকেশ তো আছেই। শোনা যাচ্ছে, জনপ্রিয় ফ্র্যাঞ্চাইজি ‘টাইগার’-এর তৃতীয় কিস্তি ‘টাইগার থ্রি’র জন্য সালমান ১০০ কোটি রুপি (বাংলাদেশি মুদ্রায় প্রায় ১২০ কোটি টাকা) দর হেঁকেছেন। আর নির্মাতারাও নাকি হাসি মুখে তা মেনে নিয়েছেন।\nআমির খান : নিখুঁত অভিনয় উপহার দিয়ে জয় করে নিয়েছেন অগণিত ভক্ত ও দর্শকের হৃদয়। ‘মিস্টার পারফেকশনিস্ট’ তকমাও বসেছে তার নামের পাশে। বলছি আমিরের কথা। ছবিতে তার সম্পৃক্ততা মানেই ছবি সুপার-ডুপার হিট। এ জন্য তাকে বিশাল অঙ্কের পারিশ্রমিক দিয়ে ধনী বানাতে কার্পণ্য করেন না নির্মাতারা। ছবিপ্রতি আমির এখন ৪৫ থেকে ৫০ কোটি রুপি পারিশ্রমিক নিয়ে থাকেন।\nশাহরুখ খান : তুমুল জনপ্রিয়তার কারণে ‘বলিউড বাদশাহ’ কিংবা ‘কিং খান’ নামেই পরিচিত শাহরুখ। তবে পারিশ্রমিকের দৌড়ে সালমান ও আমিরের তুলনায় কিছুটা পিছিয়ে আছেন তিনি। প্রতিছবির জন্য গড়ে ৪০ থেকে ৪৫ কোটি রুপি নিয়ে থাকেন ‘দিলওয়ালে দুলহানিয়া লে যায়েঙ্গে’ তারকা। তবে শাহরুখ প্রযোজকদের কাছ থেকে ছবির লভ্যাংশের বড় একটা অংশও পেয়ে থাকেন।\nঅক্ষয় কুমার : অক্ষয়ের সাংখ্যিক বয়স ৫২। এ সংখ্যা যতই বড় হচ্ছে, ততই যেন তরুণ হচ্ছেন তিনি। অন্তত বক্স অফিসে তার ছবির আয় সেটাই বলে। আর পারিশ্রমিক নেওয়ার ক্ষেত্রে তো ‘খিলাড়ি’ তারকাকে পাকা খেলোয়াড়ই বলতে হয়। অবিশ্বাস্য শোনালেও, ৪০ থেকে ৪৫ কোটি রুপির কম পারিশ্রমিকে তিনি নাকি কোনো ছবিতে চুক্তিবদ্ধ হন না। গুঞ্জন শোনা যায়, কিছু ছবিতে নাকি ৫০ কোটি রুপিও নিয়েছেন ‘রুস্তম’ তারকা।\nহৃত্বিক রোশন : আজ থেকে ২০ বছর আগে ব্লকবাস্টার হিট ‘কহো না পেয়ার হ্যায়’ (২০০০) ছবির মাধ্যমে জন্ম নেন এক তারকা। দুই দশক ধরে একই উজ্জ্বলতায় আলো ছড়িয়ে যাচ্ছেন তিনি। বলছি হৃত্বিকের কথা। তার সফল ছবির তালিকা যেমন দীর্ঘ, তেমনি ব্যর্থ ছবির তালিকাও একেবারে ছোট না। তাই বলে পারিশ্রমিক নেওয়ার ক্ষেত্রে পিছিয়ে নেই ‘কৃষ’ তারকা। ছবিপ্রতি তিনি\n৩০ থেকে ৪০ কোটি রুপি\nরণবীর কাপুর : সালমান, আমির ও শাহরুখের পর বলিউডের পরবর্তী সুপারস্টার হিসেবে যার নাম সবচেয়ে বেশি উচ্চারিত হয়, তিনি রণবীর কাপুর। ‘রকস্টার’, ‘ইয়ে জওয়ানি হ্যায় দিওয়ানি’, ‘আজব প্রেম কি গজব কাহিনি’, ‘সঞ্জু’সহ বেশ কিছু আলোচিত ছবিতে অভিনয় করে তিনি দর্শক-সমালোচকদের প্রশংসা কুড়ান। বর্তমানে ছবিপ্রতি ২৫-৩০ কোটি রুপি দর হাঁকছেন ‘চকলেট বয়’খ্যাত এই অভিনেতা।\nঅজয় দেবগন : জনপ্রিয় তারকা হিসেবে এখনো নিজের অবস্থান ধরে রেখেছেন অজয়। ‘দিলওয়ালে দুলহানিয়া লে যায়েঙ্গে’ তারকা কাজলকে নিয়ে তার সুখের সংসার। বলিউডে আয়-রোজগারও মন্দ করেন না তিনি। বর্তমানে ছবিপ্রতি ২৫ কোটি রুপি পারিশ্রমিক নিয়ে থাকেন ‘সিংহম’খ্যাত\nঅমিতাভ বচ্চন : তিনি বলিউডের মেগাস্টার, তিনি ভারতের সবচেয়ে গুণী অভিনেতাদের একজন। ৭৭ বছর বয়সেও অভিনেতা হিসেবে সাফল্যের পাশাপাশি জনপ্রিয়তা ধরে রেখেছেন কিংবদন্তি তারকা অমিতাভ। আর পারিশ্রমিকের দিক দিয়েও ‘শাহেনশা’ তারকা কম যান না। ছবিপ্রতি তিনি ২০-২৫ কোটি রুপি পারিশ্রমিক\nসাইফ আলী খান : ক্রিকেটার প্রয়াত মনসুর আলী খান পতৌদি ও প্রখ্যাত অভিনেত্রী শর্মিলা ঠাকুরের ছেলে সাইফ দারুণ জনপ্রিয়তা পেয়েছেন বলিউডে। বর্তমানে ছবিপ্রতি ২০ কোটি রুপি পারিশ্রমিক নিয়ে থাকেন ‘ছোট নবাব’। বর্তমান সময়ে খল চরিত্রে বেশ আগ্রহ জন্মেছে তার? আসন্ন ছবি ‘আদি পুরুষ’-এ সাইফকে প্রধান খলচরিত্রে\nরণবীর সিং : ‘ব্যান্ড বাজা বারাত’ ছবি দিয়ে বলিউডের রুপালি পর্দায় যাত্রা শুরু রণবীরের। এর পর কাজ করেছেন বেশ কিছু জনপ্রিয় ছবিতে। অভিনয়ে আলাদা স্বকীয়তার কারণে সমালোচকরা বরাবরই তার প্রশংসায় পঞ্চমুখ থাকেন। ফিল্মফেয়ার থেকে পাওয়া চারটি পুরস্কারই বলে দেয় ‘বাজিরাও মাস্তানি’ তারকা অভিনয়ে কতটা দক্ষ। তিনি প্রতিছবিতে অভিনয়ের জন্য ১৫ কোটি রুপি পারিশ্রমিক পেয়ে থাকেন।


হযরত উয়ায়েস্ কারনী (রহ) – আলোর কাফেলা – মুসলিম মনীষী\nNovember 17, 2020 shihab Uddin0Comments\nপরিচয়ঃ হযরত উয়ায়েস্ কারনী রেহ.) একজন তাবেঈ ছিলেন। রাসূলুল্লাহ্ (সা.) বলেছেন -।ওয়ায়েস আল্-কারনী তাবেঈগণের মধ্যে উত্তম ।” একদিন রাসূলুল্লাহ্ (সা.) বলেন,-“আমি বাস্তবিক আল্লাহ্ তাআলার রহমতের সুগন্ধযুক্ত হাওয়া ইয়ীমনের দিক থেকে পাচ্ছি।” রাসূলুল্লাহ্ সো.) আরও বলেন, “ কিয়ামতের দিন আল্লাহ্ তা’আলা সত্তর হাজার ফেরেশ্তাকে উয়ায়েস্ কারনীর অনুরূপ চেহারা দিয়ে সৃষ্টি করবেন। হযরত উয়ায়েস্ এ সকল ফেরেশতা দ্বারা পরিবেষ্টিত হয়ে হাশরের ময়দানে উপস্থিত হবেন। তিনি দুনিয়াতে নির্জন স্থানে এবং লোকালয় থেকে দুরে থেকে ইবাদত-বন্দেগি করতে ভালবাসতেন ও নিজেকে গোপন রাখতে চেষ্টা করতেন । তাই\nকিয়ামতেন দিন তাঁকে আল্লাহ্ তায়ালা “সিদক্’ নামক স্থানে রাখবেন । আল্লাহ্ তাআলা তখন বলবেন- আওলিয়াগণ আমার মিনারের নীচেঃ তাদেরকে আমি ছাড়া কেউ চিনতে পারে না। একদিন হযরত মুহাম্মদ (সা.) সাহাবাগণকে বলেন, “আমার উম্মতের মধ্যে এমন এক ব্যক্তি আছেন, রাবীয়া’ ও মোযার সম্প্রদায়ে ছাগল পালের পশমের পরিমাণ গোনাহ্গারের জন্য তিনি সুপারিশ করবেন।” সেকালে এ দুটি সম্প্রদায়ের ছাগল দুনিয়ায় সুপ্রসিদ্ধ ছিল। সাহাবাগণ জিজ্ঞেস করেন, ইয়া “রাসূলাল্লাহ্ (সা.) এমন ব্যক্তি কে?” তিনি বলেন, “তিনি আল্লাহর একজন গোলাম, নাম উয়ায়েস্ কারনী; তিনি কারণ নামক স্থানে বাস করেন।” সাহাবাগণ জিজ্ঞেস করেন, “হে আল্লাহ্‌র রাসূল (সা.)! “তিনি কি আপনাকে দেখেছেন?” উত্তরে হযরত (সা.) বলেন, “তিনি আমাকে প্রত্যক্ষভাবে দেখেন নি বটে, কিন্তু অন্তরের চোখে আমাকে চোখে দেখছেন।” সাহাবাগণ আরয করেন, “আপনার আশেক হলে তিনি কেন আপনার খিদমতে আসেন না?” রাসূলুল্লাহ সো.) উত্তরে বলেন, “তিনি দুটি কারণে আসতে অক্ষম। প্রথমত, তিনি আল্লাহর ইশৃকে এবং তার রাসূলের (সা.) প্রতি ভক্তিতে মশগুল থাকেন। দ্বিতীয়তঃ, শরীয়তের হুকুম একমনে পালন করেন। তার মা অন্ধ এবং হাত-পা অচল। মাতার ভরণপোষণের ভার উয়ায়েস্ কারনীর ওপর। উট চরিয়ে তিনি নিজের ও মায়ের ভরণপোষণের ব্যবস্থা করেন।” অতপর রাসূলুল্লাহ্ (সা.) বলেন, “আমরা তাকে দেখব না । হযরত আবুবকর সিদ্দীক (রো.)-কে লক্ষ্য করে বলেন, “তুমি ও তাকে তোমার জীবনকালে দেখবে না। কিন্তু ওমর ফারুক (রো.) উয়ায়েস্ কার্নীকে দেখবেন।” ওফাতের সময় রাসূলুল্লাহ্ হযরত ওমর ও হযরত আলীকে (রা.) বলেন, “তোমরা আমার ওফাতের পর আমার জামা উয়ায়েস্ কারনীকে দিয়ে তাকে আমার সালাম পৌছাবে ।”\nরাসূলুল্লাহ (সা.)-এর ওফাতের অনেক পরে হযরত ওমরের খিলাফতের সময় হযরত ওমর ও হযরত আলী (রা.) কুফায় গিয়ে খুতবার মধ্যে সমবেত লোকদের উদ্দেশ্যে বলেন, “ হে কুফাবাসিগণ! তোমরা কি উয়ায়েসের সন্ধান দিতে পার?” তারা উত্তর বলল, সে একজন পাগল লোকালয়ে বাস করে না, জংগলে উট চরিয়ে থাকে । দিনশেষে একবার শুস্ক রুটি আহার করে । মানুষ যখন হাসে, সে তখন কীদে, মানুষ কাদলে সে হাসে।” এর পর হযরত ওমর (রা.) ও হযরত আলী (রা.) একটি নির্জন স্থানের দিকে রওনা হয়ে তারা সেখানে গিয়ে তাকে প্রথমে নামাযরত দেখেন। তিনি লোক আগমনের শব্দে নামায সংক্ষেপ করলে সাহাবাগণকে সালাম করেন। হযরত ওমর (রা.) সালামের জওয়াব দিয়ে তার নাম জিজ্ঞেস করলে উত্তরে তিনি বলেন, আবদুল্লাহ্ আল্লাহ্‌র দাস)। তখন হযরত ওমর (রা.) বলেন, “আমরা সবাই আল্লাহ্‌র দাস। আপনার প্রকৃত নাম কি?” উত্তরে তিনি বলেন,“উয়ায়েস্।” হযরত ওমর (রো.) বলেন, “আপনার ডান হাতখানা দেখান।” উয়ায়েস্ নিজের ডান হাতখানি দেখালে হযরত মুহাম্মদ (সা.)-এর নছীহত অনুযায়ী তার ডান হাতে সাদা চিহ্ন দেখতে পেয়ে হযরত ওমর (রা.) তার হাতে চুমা খেয়ে বলেন,“রাসূলুল্লাহ্ (সা.) আপনাকে সালাম জানিয়েছেন এবং নিজ জামা মুবারক আপনাকেই দান করেছেন এবং তার উম্মতগণের জন্য দোয়া করতে বলে গিয়েছেন।”\nহযরত উয়ায়েস্ বলেন, “দোয়ার জন্য তো আপনারাই সর্বাপেক্ষা শ্রেষ্ঠ এবং উপযুক্ত।” হযরত ওমর রো.) বলেন, “আমরা তা করছি। কিন্তু আপনি রাসূলুল্লাহ্ (সা)-এর নির্দেশ পালন করুন।” হযরত উয়ায়েস্ বলেন, “হযরত ওমর! আপনি বিশেষভাবে বিবেচনা করে দেখুন, রাসূলুল্লাহ্ (সা) যার কথা\nবলেছেন তিনি অন্য কেহ হবেন।” হযরত ওমর (রা.) বলেন, “আপনার হাতের যে চিহের কথা রাসূলুল্লাহ্ (সা.) বলে গেছেন, আমি সে চিহ্ন দেখছি।” হযরত উয়ায়েস্ বলেন, “আগে রাসূলুল্লাহর (সা.) খেরকাটি দিন, তারপর দোয়া করব।” হযরত ওমর (রা.) জামাটি প্রদান করলে উয়ায়েস্ তা গ্রহণ করে বলেন, “একটু অপেক্ষা করুন।”\nএ বলে তিনি সিজ্দায় গিয়ে বলেন, “হে আল্লাহ! যেহেতু রাসূলুল্লাহ্ (সা.) এটি আমাকে দান করেছেন, যে পর্যন্ত উম্মতে মুহাম্মদীকে তুমি মা’ফ না কর, সে পর্যন্ত আমি পবিত্র জামা পরব না। হযরত ফারুক ও হযরত মোরতাযা (রা.) নিজ নিজ দায়িত্ব পালন করেছেন। এখন কাজ বাকী রয়েছে।” আওয়াজ হল, “তোমার দোয়ার অসিলায় কিছু সংখ্যক লোককে মা’ফ করব । হযরত উয়ায়েস্ বলেন, “যে পর্যস্ত সকলকে মা’ফ করা না হবে, সে পর্যন্ত তোমার এ হাবীবের পবিত্র জামা আমি পরিধান করব না।” আওয়াজ হল, “কয়েক হাজার লোককে মা’ফ করা হবে।”\nউয়ায়েস্ সিজদায় থেকেই এভাবে বলতে ছিলেন। এমন সময় হযরত আলী মোরতাযা (রা.) তার সম্মুখে উপস্থিত হন। হযরত উয়ায়েস্ জিজ্ঞেস করেন, আপনারা এখানে কেন এসেছেন? যে পর্যস্ত সমস্ত উম্মতকে মা’ফ না করা হবে, সে পর্যন্ত জামা মুবারক আমি পরব না।” হযরত ওমর (রা.) উয়ায়েসের পরনের কম্বলের দিকে নযর করলেন এবং তাতে আঠার হাজার আলমের ধন-দৌলত দেখে এতই বিস্মিত ও অভিভূত হলেন যে, খিলাফতের প্রতি তার ঘৃণা জন্মে। তিনি বলে উঠলেন, “এমন কেহ কি আছেন, যিনি এক টুকরা রুটির বদলে খিলাফত ক্রয় করবেন?” হযরত উয়ায়েস বলেন, “যার বুদ্ধি নেই একমাত্র সে ব্যক্তি তা ক্রয় করবে। দুরে ফেলে দিন, যার ইচ্ছা হয় কুড়িয়ে নিক । বেচা-কেনার কি প্রয়োজন?”\nতারপর হযরত উয়ায়েস জামা মুবারক পরিধান করে বলেন, “হে আল্লাহ্তাআলা । এ জামা মুবারকের তোফায়লে বনী-রবীয়া ও বনী-মোযার সম্প্রদায় দুটির ছাগ সমুহের লোমরাশির অনুরূপ উম্মতেমুহাম্মদীকে আমার উপলক্ষে ক্ষমা করে দাও । (প্রকাশ থাকে যে, এতিহাসিকগণের মতে এ সম্প্রদায়দ্য়ের কারো ছাগ-সংখ্যা বিশ হাজারের কম ছিলনা ।\nহযরত আলী (রা.) হযরত উয়ায়েসের সব কথা শুনে নির্বাক হয়ে বসে পড়েন। হযরত ওমর (রা.) জিজ্ঞেস করেন, “হে উয়ায়েস! আপনি কেন রাসূলুল্লাহ্ (সা)-এর সাথে সাক্ষাৎ করেন না?” উত্তরে তিনি বলেন, “আপনারা কি রাসূলুল্লাহ্ (সা)-কে দেখেছেন?” হযরত ওমর ‘হ্যা’ বললে উয়ায়েস “সম্ভবতঃ আপনারা তার জুব্বা দেখেছেন। আচ্ছা, বলুন তার ভ্র-দুটি সংযুক্ত না পৃথক ছিল?” আশ্চর্যের বিষয় যে, কেউ এ কথার সঠিক উত্তর প্রদান করতে পারলেন না।\nএর পর হযরত উয়ায়েস বলেন, “আপনারা কি হযরত মুহাম্মদ (সা.)-এর বন্ধু?” তারা উত্তরে হা বলেন। হযরত উয়ায়েস বলেন, “যদি আপনারা প্রকৃত বন্ধুই হতেন, তাহলে শত্রুরা যেদিন তার পবিত্র দাত ভেঙ্গে দেয়, সেদিন কেন আপনারা নিজেদের দীত ভেঙ্গে ফেললেন না? এ কি বন্ধত্রে প্রকৃত পরিচয়? তিনি নিজ দীতগুলো তাদেরকে দেখালেন। তীর সব কটি দীতই ভাঙ্গা ছিল । তিনি বলেন, “আমি হযরত (সা.)-কে চর্মচক্ষে না দেখেই নিজের দাত ভেঙ্গে ফেলেছি; কেননা, যখন আমি একটি দাত ভাঙ্গলাম, মনে সন্দেহ হল, হযরত তার অন্য দাঁতও ভেঙ্গে ফেললাম । এরূপ একে একে সমস্তই ভেঙ্গে ফেললাম ।” শুনে হযরত ওমর ও হযরত আলীর (রা.) শরীর কেঁপে উঠল। তারা বুঝতে পারলেন, আল্লাহ্‌র রাসূলের প্রতি তার আশেকের ভালবাসা অন্যরূপ। তখন তারা পরস্পর বলাবলি করতে লাগলেন, “ইনি রাসূলুল্লাহ্ (সা.)-কে দেখেন নি, অথচ তার প্রতি কেমন প্রেম ও ভালবাসা!” হযরত ওমর (রা.) বলেন, “আমার জন্য আপনি দোয়া করুন।”\nনরনারীকে ক্ষমা কর। হে ওমর! যদি আপনি ঈমান নিয়ে কবরে যেতে পারেন, তখন দোয়া আপনাকে তালাশ করবে ।” হযরত ওমর ফারুক (রা.) বলেন, “আমাকে আরও নছীহত করুন|” হযরত উয়ায়েস বলেন, “হযরত ওমর! আপনি কি আল্লাহ্‌কে চিনেছেন?” হযরত ফারুক বলেন, “হা, নিশ্চয়ই চিনেছি।” হযরত উয়ায়েস বলেন, “যদি তাকে ব্যতীত অন্য কাউকে না চিনেন, তাহলে সেটাই আপনার জন্য উত্তম।” হযরত ওমর ফারুক বলেন, “আরও কিছু নসীহতের কথা বলুন।” হযরত উয়ায়েস বলেন, “আল্লাহ্ তা’আলা কি আপনাকে জানেন?” হযরত ওমর ফারুক বলেন, “হ্যা, জানেন।” হযরত উয়ায়েস বলেন, “যদি তিনি ছাড়া অন্য কেহ আপনাকে না জানে, তাও আপনার জন্য উত্তম। হযরত ওমর (রা.) বলেন, “একটু অপেক্ষা করুন, আমি আপনার জন্য কিছু নিয়ে আসি।” হযরত উয়ায়েস নিজের হাতে পকেট থেকে দুটি পয়সা) বের করে বলেন, “আমি উট চরিয়ে তা উপার্জন করেছি। যদি আপনি এটা নিশ্চিত করে বলতে পারেন যে, এটা খরচ না করা পর্যন্ত আপনি জীবিত থাকবেন, তাহলে আপনি আরও গ্রহণ করতে পারেন। হযরত উয়ায়েস তারপর বলেন, “অনেক কষ্ট পেয়েছেন, এখন ফিরে যেতে পারেন। কিয়ামত খুব কাছে সেখানেই পুনরায় আপনার সাথে সাক্ষাৎ হবে তাতে কোনই সন্দেহ নেই। আমি এখন কিয়ামতের পাথেয় সংগ্রহে ব্যস্ত।” এ বলে হযরত উয়ায়েস তাদেরকে বিদায় দেন। হযরত ওমর (রা.) এবং হযরত মোরতাযা (রা.) বিদায় হলে হযরত উয়ায়েসের ইয্যত ও হুরমতের কথা চারদিকে প্রকাশ হয়ে পড়ে। তখন তিনি সেখান থেকে পালিয়ে কুফা গমন করেন। তারপর হারম ইব্‌নে জাবান ব্যতীত আর কেহ তার সাক্ষাত পান নি।\nহযরত ইব্‌নে জাবান বলেন, “যখন আমি হযরত উয়ায়েসের কথা শুনলাম তখন তাকে দেখার আকাঙ্ক্ষা আমার প্রবল হল। আমি কুফায় এসেই তার অনুসন্ধান করতে লাগলাম । হঠাৎ একদিন তাকে ফোরাত নদীতে ওযু করতে ও কাপড় ধৌত করতে দেখলাম । পূর্বে তার যে সব লক্ষণের কথা শুনেছিলাম, সে অনুসারে তাকে চিনে সালাম করলাম। তিনি সালামের জবাব দিয়ে আমার দিকে চাইলেন । আমি তার হাতে হাত মিলাতে (মোসাফাহা করতে) চাইলে তিনি হাত বাড়িয়ে দিলেন না। আমি বললাম, “হযরত উয়ায়েস্! আল্লাহ্ আপনার প্রতি রহম করুন ও আপনাকে ক্ষমা করুন। হযরত উয়াসের প্রতি আমার বিশেষ শ্রদ্ধা ও ভালবাসার জন্য তার দীনতা দেখে আমি কেঁদে ফেললাম । হযরত উয়ায়েসও কেঁদে বলেন, “হে হারম ইব্নে জাবান! আল্লাহ্ তোমার হায়াত দারাজ করুন। তুমি কি জন্য এখানে এসেছ এবং কে তোমাকে আমার সন্ধান দিয়েছে?” আমি বললাম, “আপনি আমার ও আমার পিতার নাম কিভাবে জানলেন? আপনি ত কখনও আমাকে দেখেননি।” তিনি উত্তর বলেন, “যার জ্ঞানের অগোচর কিছুই নেই তিনিই আমাকে তোমার সন্ধান জানিয়েছেন আমার রূহ তোমার রূহকে চিনেছে; কেননা, মুমিনগণের রূহ পরওয়ারদিগারের সাথে সংযুক্ত থাকে ।” এর পর আমি বললাম, “হযরত মুহাম্মদ (সা.) সম্পর্কে কিছু বলুন।” তিনি উত্তর বলেন, “আমি তাকে দেখিনি, তার প্রবিত্র বাণী অন্যেদের কাছে শুনেছি মাত্র। আমি বক্তী, মুফতি (ফেত্ওয়াদাতা) অথবা মুহাদ্দিস(হাদীসবিদ) হতে চাই না । আমার অন্য কাজ আছে, সুতরাং আমি এ ব্যাপারে লিপ্ত হতে পারিনা ।” তা শুনে আমি বললাম, “তাহলে একটু কুরআন পাঠ করুন, আমি শুনি।” উত্তরে : আউযুবিল্লাহ… পড়ে কাদতে লাগলেন । তারপর বলেন, আল্লাহ্ তা’আলা বলেন-\nঅর্থ “আমি জিন ও মানব জাতিকে শুধু আমার ইবাদত করার জন্যই সৃষ্টি করেছি। আমি আসমান ও যমীন এবং তাদের মাঝে যা কিছু আছে সে সবকে খেলার বস্তু হিসাবে তৈরি করি নি। এদের উভয়টিকে সত্য ছাড়া অন্য কিছু সৃষ্টি করিনি |কিন্তু অধিকাংশ মানুষ তা জানে না ।’ তারপর তিনি এমন জোরে চীৎকার করেন যে, আমি ভাবলাম তিনি বেহুশ হয়ে গেছেন। কিন্তু তিনি বলেন, “ ওহে ইব্নে জাবান, কিসে তোমাকে এখানে নিয়ে এসেছে?” আমি বললাম, “আপনার বন্ধুত ও সোহ্বতের শান্তি আমাকে এখানে টেনে এনেছে ।” তিনি বলেন, “ যে আল্লাহ্‌কে চিনেছে, সে ছাড়া আর কারো সাথে আল্লাহ্ ছাড়া বন্ধুত্ব করে আরাম পেয়েছে বলে আমি জানি না। যে ব্যক্তি আল্লাহকে সত্যিকার অর্থে চিনেছে সে আল্লাহ্ ছাড়া অন্যের সাথে সম্পর্ক স্থাপন করে কখনও সুখী হতে পারে না।” প্রসঙ্গক্রমে আমি বললাম, “আমাকে কিছু উপদেশ প্রদান করুন।” তিনি বলেন, “যখন নিদ্রা যাবে তখন মৃত্যুকে শিয়রে রাখবে, আর জাগ্রত অবস্থায় মৃত্যুকে চোখের সামনে রাখবে । কোন গুনাহ্‌কে ছোট বলে মনে কর না, বরং বড় বলে জেন। গুনাহ্‌কে ছোট মনে করাও (বড়) গুনাহ্। যদি তুমি গুনাহ্‌কে ছোট বলে মনে কর, তাহলে তুমি যেন আল্লাহকে মিথ্যা বলে প্রতিপন্ন করলে । “আচ্ছা আমি কোথায় বাস করব” জিজ্ঞেস করা হলে তিনি বলেন, “শাম দেশে ।” আবার প্রশ্ন করলাম, “সেখানে আমি কিভাবে জীবিকা অর্জন করব?” তিনি আফসোস করে বলেন, “যে হৃদয়ে সন্দেহ এত প্রবল, উপদেশে তার কোন ফল হবে না।” বললাম, “আরও কিছু উপদেশ প্রদান করুন।” তিনি বলেন, “হে ইবৃনে জাবান, তোমার পিতার মৃত্যু হয়েছে এমন কি শ্রেষ্ঠ মানব হযরত মুহাম্মদ (সা.) ও এ দুনিয়া ছেড়ে গিয়েছেন। আমার ভ্রাতা হযরত ওমর (রা.)ও মরে গেছেন। আমি বললাম, “আল্লাহ তা’আলা তীর মৃত্যু সংবাদ আমাকে জানিয়েছেন।” এরপর বলেন, এখন তুমি ও আমি মৃতদের দলভুক্ত ।” হযরত উয়ায়েস তারপর নামায পড়ে দোয়া করে নসিহত স্বরূপ বলেন, “তুমি আল্লাহর কুরআন ও আউলিয়াগণের পথ অনুসরণ কর। এক মুহূর্তের জন্যও মৃত্যুর কথা বিস্মৃত হবে না। যখন তুমি নিজ মাযহাবের কাছে যাবে তখন তাদেরকে এ উপদেশই দেবে। হে জাবানের পুত্র! তুমিও আমাকে দোয়া করবে, আমিও তোমাকে দোয়া করব। খাঁটি মুসলমানের যা কর্তব্য, তার বিপরীত কিছু কর না; কারণ, তেমন কিছু করলে পথভ্রষ্ট হওয়ার ও জাহান্নামে যাওয়ার আশঙ্কা আছে। এখন তুমি এ পথে যাও, আর আমি এ পথে যাই।” আমি তার সাথে কিছুদূর যেতে চাইলে নিজেও কাদলেন এবং আমাকেও কাদালেন। তার দিকে একদৃষ্টে তাকিয়ে রইলাম। কাদতে কাদতে তিনি অদৃশ্য হয়ে গেলেন। বর্ণনাকারী বলেন, “আমি একদিন হযরত উয়ায়েসের সাক্ষাত লাভের আশায় তার খিদমতে হাজির হয়ে দেখলাম, তিনি ফযরের নামায পড়ছেন। নামায শেষে তাসবীহ্ পড়তে লাগলেন ও যোহরের সময় পর্যস্ত তা পড়লেন। যোহরের নামাযের পর থেকে আসর পর্যস্ত তাসবীহ পাঠ করে সে নামাযও শেষ করলেন। এভাবে তিনি তিন দিন পর্যন্ত কিছুই খেলেন না এবং শয়নও করলেন না। চতুর্থ রাত্রিতে দেখলাম, তিনি সামান্য কিছু সময় ঘুমালেন। ঘুম ভাঙার পর মুনাজাত করতে লাগলেন, “ইলাহী! তৃপ্তির ঘুম এবং পেট পুরে খাওয়ার ক্রটি থেকে তোমার কাছে আমি আশ্রয় চাইছি। এ বাক্য শুনে আমি অবাক হয়ে ফিরে এলাম ।” উল্লেখ রয়েছে যে, তিনি রাতে শুতেন না এবং বলতেন, “এ রাত রুকুর জন্য, এ রাত সিজদার জন্য, এ রাত দীড়িয়ে থাকার জন্য”-এভাবে তিনি প্রতিটি রাত জেগে কাটিয়ে দিতেন। মানুষ তাকে জিজ্ঞেস করতেন, “হযরত উয়ায়েস! কেমন আছেন?” উত্তরে তিনি বলতেন, “রাতে সিজদায় গিয়ে সুবহানা রাব্বিয়াল আ’লা বলতে না বলতেই প্রভাত হয়ে যায়, আমি ফেরেশতাদের মত ইবাদত করতে চাই, কিন্তু পারছি না।” একদিন হযরত উয়ায়েসকে জিজ্ঞেস করা হল, “নামাযে একাগ্রতা কিরূপ?” প্রতি উত্তরে তিনি বলেন, নামায রত থাকা অবস্থায় নামাজিকে তীর মারলেও যদি বোধ না হয়, তাহলে সে একমনে নামায পড়ছে মনে করতে হবে ।” এক ব্যক্তি জিজ্ঞেস করে “কেমন আছেন?” উত্তর বলেন, “আচ্ছা বলুন তো, তার অবস্থা আবার কেমন-যে প্রাতে উঠে জানতে পারে না যে, মৃত্যু সন্ধ্যা পর্যন্ত তাকে অবকাশ দিবে কি না?” লোকটি আবার বলল, “তবুও বলুন কি অবস্থা?” তিনি উত্তর বলেন, তিনি পথের সম্বলহীন এবং তার পথও সুদীর্ঘ । একদিন হযরত উয়ায়েস্ (রহ.)-কে লোকে জানাল, “কাছেই এক ব্যক্তি ত্রিশ বছর যাবত কবরে বসে গলায় কাফন ঝুলিয়ে কান্নীকাটি করে দিন যাপন করছেন।” তিনি বলেন, “আমাকে সে-স্থানে নিয়ে চল, আমি তাকে দেখব।” তারা হযরত উয়ায়েসকে তার কাছে নিয়ে গেলে তিনি দেখেন, যে,লোকটি জীর্ণ শীর্ণ ও বিবর্ণ হয়ে গেছেন এবং কাদতে কীদতে পরিশ্রান্ত হয়ে পড়েছেন। তখন তিনি বলেন, “হে ফালানা! কবর ও কাফন তোমাকে আল্লাহ্ থেকে সরিয়ে নিয়েছে। (অথচ তুমি এ দুটিতে মত্ত রয়েছ) এ দুটিই তোমার গন্তব্য পথের বাধা হয়ে দাড়িয়েছে ।” হযরত উয়ায়েসের কথায় লোকটি নিজের ভুল বুঝতে পেরে চীৎকার করে এবং সে অবস্থাতেই কবরেই তার ইন্তিকাল হয়। কোন এক সময় হযরত উয়ায়েস (রহ.) তিন দিন অনাহারে ছিলেন। চতুর্থ দিন খাদ্যের সন্ধানে বের হয়ে পথে একটি দীনার দেখতে পেলেন। কেউ তা হারিয়েছে ভেবে তিনি তা নিলেন না।অগত্যা শাকলতা আহার করবেন বলে ঠিক করলেন। ঠিক তখন একটি ছাগল একটি গরম রুটি মুখে করে এনে তার সামনে রেখে দিল । রুটিখানি অন্য কারো ভেবে হযরত উয়ায়েস তা গ্রহণ করলেন না। ছাগটি তাকে সেটি গ্রহণ করতে ইংগিত করে বলল, “আপনি যে আল্লাহর বান্দা, আমি তারই বান্দা” হযরত উয়ায়েস রুটিখানা গ্রহণ করা মাত্রই ছাগটি অদৃশ্য হয়ে গেল। বর্ণিত আছে, বৃদ্ধ বয়সে তিনি হযরত আলীর (রা.) সাথে সিফ্ফীনের যুদ্ধে যোগদান করে সে যুদ্ধে শাহাদাত বরণ করেন মুসলমানদের মধ্যে উয়ায়েসী নামক একটি মাযহাব আছে। হযরত উয়ায়েস যেন রাসূলুল্লাহ্ সো.) দর্শন লাভ করেছিলেন উয়ায়েসী মাযহাবের লোকদের বিশ্বাস তারাও রাসূলুল্লাহ্ (সা.) এর দর্শন লাভ করবে, সুতরাং তাদের অন্য কোন পীরের আবশ্যকতা নেই। বর্ণিত আছে, হযরত উয়ায়েস এক ব্যক্তিকে নছীহত করে বলেন “তুমি যদি আসমান ও যমীন পরিমাণ ইবাদত কর, কিন্তু আল্লাহ্ ও রাসূলের উপর ঈমান না আন, তাহলে তা কবুল হবে না।” লোকটি জানতে চাইল, “আচ্ছা কিভাবে আল্লাহর উপর ঈমান আনব?” তিনি বলেন, “তোমার যা আছে তাতেই তুমি তুষ্ট এবং নিশ্চিন্ত থাকবে, যেন অন্য কোন বস্তুর প্রতি তুমি আকৃষ্ট না হও ।”\n১। যেব্যক্তি তিনটি জিনিসকে ভালবাসে, জাহান্নাম তার গলার খুব কাছে, (ক) সুখাদ্য ভক্ষণকারী | (খ) উত্তম পরিচ্ছদ পরিধানকারী । গে) আমীরের (বেড়লোকদের) মোসাহহেবী২\n। যে ব্যক্তি আল্লাহকে চিনতে পেরেছে তার কাছে কোন কিছুই গোপন নেই।তার মাধ্যমেই আল্লাকে জানা যায়।\n৩। নির্জনতাতেই প্রশান্তি।\n৪। তওহীদের (একতর জ্ঞান শুধু তখনই লাভ হয় যখন আল্লাহ্ ছাড়া অন্য চিন্তা মনে স্থান না পায়। একাকী থাকা ঠিক না; কারণ শয়তান দু ব্যক্তিকে একত্রে দেখলে সেখান থেকে পালিয়ে যায়। মনকে আল্লাহ্‌র সমীপে হাযির রেখ, তাহলে শয়তান সেখানে সুযোগ পাবে না।\n৫। উচ্চ আসন আবেষ্টন করেছিলাম বিনয় দ্বারা। সর্দারী পেতে চেয়েছি সত্যের মাঝে তা পেয়েছি। গৌরব ও তালাশ করে দরিদ্রতায় মধ্যে তা পেয়েছি। শরীফি (আভিজাত্য) তালাশ করছিলাম আল্লাহ্ ভীতির মধ্যে তা পেয়েছি। মহত্ব তালাশ করি তুষ্টিতে তা পেয়েছি। নির্ভরতা তালাশ করে আল্লাহ্‌র প্রতি নির্ভরশীলতায় তা লাভ করেছি।\n← ওল্ড টেস্টামেন্টের (পুরাতন নিয়মের) বিভিন্ন পুস্তক।\nদায়ী ইলাল্লাহঃ ডঃ নাজিমুদ্দীন এরবাকান


ভারত-পাকিস্তান : কার কত সামরিক শক্তি? | PNewsBD\nHome আর্ন্তজাতিক ভারত-পাকিস্তান : কার কত সামরিক শক্তি?\nভারত-পাকিস্তান : কার কত সামরিক শক্তি?\nপি নিউজ ডেস্ক: গত কয়েকদিন ধরে কাশ্মির ইস্যুকে কেন্দ্র করে দক্ষিণ এশিয়ায় উত্তেজনা বিরাজ করছে। ১৮ সেপ্টেম্বর কাশ্মিরে ভারতের সেনাঘাঁটিতে প্রবেশ করে সন্ত্রাসীরা হামলা চালিয়ে ১৭ সেনাকে হত্যা করে। এ হত্যাকাণ্ডের সঙ্গে পাকিস্তানের সরাসরি যোগসাজশ রয়েছে বলে ভারতের পক্ষ থেকে বলা হচ্ছে।\n১৯৯৯ সালে কার্গিল যুদ্ধের পর আবার দক্ষিণ এশিয়ায় উত্তেজনা চরমে উঠেছে। এ অঞ্চলের দুই পরাশক্তি ভারত ও পাকিস্তান নিজ নিজ দেশে সামরিক প্রস্তুতি নিতে শুরু করেছে। তাছাড়া বেশ কয়েক দশক ধরে দেশ দুটি তাদের সামরিক সক্ষমতা বাড়িয়েই যাচ্ছে। জনসংখ্যার আনুপাতিক হারে পাকিস্তানে সেনা শক্তি বেশি হলেও ভারত সামরিক দিক থেকে বিশ্বের অন্যতম শক্তিতে পরিণত হয়েছে।\nবিমানবাহী ভারতীয় রণতরী\n২০১৫ সালে গ্লোবাল ফায়ার পাওয়ার (জিএসপি) সামরিক শক্তির বিচারে দেশ দুটির একটি তুলনামূলক সূচক নির্ধারণ করেছিল। এছাড়া দেশ দুটির বিভিন্ন গণমাধ্যমের তথ্যের উপর ভিত্তি করে পাঠকদের জন্য ভারত-পাকিস্তানের সামরিক শক্তির তুলনা তুলে ধরা হল।\nভারতের লোক সংখ্যা প্রায় ১২৫ কোটি। এ বিশাল জনসংখ্যার মধ্যে তাদের সামরিক বাহিনীতে নিয়মিত সেনা রয়েছে সোয়া ১৩ লাখ। সামরিক প্রশিক্ষণপ্রাপ্ত জনবল রয়েছে আরো ২১ লাখ ৪৩ হাজার।\nঅন্যদিকে পাকিস্তানের লোকসংখ্যা প্রায় ২০ কোটি। নিয়মিত সেনা রয়েছে ৬ লাখ ২০ হাজার। সামরিক প্রশিক্ষণপ্রাপ্ত জনবল রয়েছে আরো ৫ লাখ ১৫ হাজার।\nভারতের সর্বমোট বিমান রয়েছে দুই হাজার ৮৬টি। এছাড়াও দেশটির রয়েছে ৬৪৬টি হেলিকপ্টার, ১৯টি অ্যাটাক হেলিকপ্টার, ৮০৯টি নির্ধারিত পাখাযুক্ত অ্যাটাক বিমান, ৬৭৯টি যুদ্ধ বিমান, ৩১৮টি প্রশিক্ষণ বিমান এবং ৮৫৭টি ট্রান্সপোর্ট বিমান। দেশটির ৩৪৬টি ব্যবহারযোগ্য বিমানবন্দর রয়েছে।\nঅন্যদিকে পাকিস্তানের সব মিলিয়ে ৯২৩টি বিমান রয়েছে। এছাড়াও দেশটির ৩০৬টি হেলিকপ্টার, ৫২টি অ্যাটাক হেলিকপ্টার, ৩৯৪টি নির্ধারিত পাখাযুক্ত অ্যাটাক বিমান, ৩০৪টি যুদ্ধ বিমান, ১৭০টি প্রশিক্ষণ বিমান এবং ২৬১টি ট্রান্সপোর্ট বিমান রয়েছে। দেশটির ১৫১টি ব্যবহার যোগ্য বিমানবন্দর রয়েছে।\nভারতের হাতে রয়েছে ছয় হাজার ৪৬৪টি ট্যাংক, ছয় হাজার ৭০৪টি আর্মার্ড ফাইটার ভেহিক্যাল, ২৯০টি সেল্ফ প্রপেল্ড গান, সাত হাজার ৪১৪টি টানা কামান এবং ২৯২টি মাল্টিপল লাঞ্চার রকেট সিস্টেম।\nপাকিস্তানের হাতে রয়েছে দুই হাজার ৯২৪টি ট্যাংক, দুই হাজার ৮২৮টি আর্মার্ড ফাইটার ভেহিক্যাল, ৪৬৫টি সেল্ফ প্রপেল্ড গান, তিন হাজার ২৭৮টি টানা কামান এবং ১৩৪টি মাল্টিপল লাঞ্চার রকেট সিস্টেম।\nভারতের ৩৪০টি মার্চেন্ট মেরিন জাহাজ রয়েছে। প্রধান সমুদ্রবন্দর রয়েছে সাতটি। এছাড়া দুটি বিমানবাহী ক্যারিয়ার, ১৪টি সাবমেরিন, ১৪টি ফ্রিগেট, ১০টি ডেস্ট্রয়ার, ২৬টি কর্ভাটি, ছয়টি মাইন ওয়ারফেয়ার ক্রাফ্ট এবং ১৩৫টি পেট্রোল ক্রাফট রয়েছে।\nপাকিস্তানের রয়েছে ১১টি মার্চেন্ট মেরিন জাহাজ। প্রধান সমুদ্রবন্দর রয়েছে দুটি। এছাড়া পাঁচটি সাবমেরিন, ১০টি ফ্রিগেট, তিনটি মাইন ওয়ারফেয়ার ক্রাফ্ট এবং ১৩৫টি পেট্রোল ক্রাফট।\nএদিকে পাকিস্তান পারমাণবিক ক্ষেত্রে ক্রমাগত এগিয়ে যাচ্ছে। গত বছরের শেষ দিকে নিউইয়র্ক টাইমসে প্রকাশিত এক সম্পাদকীয়তে এ কথা বলেছে।\nপ্রায় একই সময়ে ভারতের আনন্দবাজার পত্রিকা লিখেছে, চাইলে এখনই ২০০০ পরমাণু বোমা বানাতে পারে ভারত! সঙ্গে ইতোমধ্যেই প্রস্তুত দূরপাল্লা এবং মাঝারি পাল্লার অগুনিত ভয়ঙ্কর ক্ষেপণাস্ত্র। ভারতের হাতে পরমাণু বোমা তৈরির জন্য প্রায় এক টন প্লুটোনিয়াম রয়েছে। রিঅ্যাক্টর গ্রেড প্লুটোনিয়াম রয়েছে আরও ১৫ টন। পারমাণবিক অস্ত্র ভাণ্ডার বিপুল হারে বাড়ানোর জন্যই ভারত এত প্লুটোনিয়াম মজুত করেছে বলে আশঙ্কা পাকিস্তানের।\nকিছু দিন আগে প্রকাশিত একটি মার্কিন রিপোর্ট অনুযায়ী, পাকিস্তান যে ভাবে পরমাণু অস্ত্র বানাচ্ছে, তাতে ১০ বছরের মধ্যেই তাদের পরমাণু অস্ত্র ভাণ্ডার হয়ে উঠবে বিশ্বে তৃতীয় বৃহত্তম।\nপাকিস্তানের ১২০টিরও বেশি পারমাণবিক অস্ত্র রয়েছে। এ হারে পারমাণবিক অস্ত্র বানানো বাড়তে থাকলে দেশটি আগামী এক দশকের মধ্যে পারমাণবিক শক্তিধর দেশ হিসেবে বিশ্বে তৃতীয় স্থান অধিকার করবে। এই অবস্থা যুক্তরাষ্ট্র ও রাশিয়াকে অতিক্রম করতে না পারলেও চীন, ফ্রান্স এবং ব্রিটেনকে ছাড়িয়ে যাবে। বর্তমানে পাকিস্তানের কাছে যে পারমাণবিক অস্ত্র রয়েছে, তা ভারতের চেয়েও বেশি।\nমার্কিন যুক্তরাষ্ট্রভিত্তিক থিঙ্ক ট্যাঙ্ক ‘দ্য কার্নেগি এনডোমেন্ট ফর ইন্টারন্যাশনাল পিস এবং দ্য স্টিমসন সেন্টার’ এর বরাত দিয়ে ওয়াশিংটন পোস্ট জানিয়েছে, ভারতকে পরোয়া না করেই পাকিস্তান পারমাণবিক বোমার উন্নয়ন কাজে এগিয়ে যাচ্ছে। দেশটি প্রতিবছর ২০টি পারমাণবিক অস্ত্র তৈরিতে সক্ষম।\nএদিকে বিশ্লেষকদের উদ্ধৃতি দিয়ে প্রতিবেদনে বলা হয়, এক হিসাবে পাকিস্তানের এখন ১২০টি ওয়্যারহেড আছে, আর ভারতের আছে ১০০টির কাছাকাছি। প্রকৃতপক্ষে পারমাণবিক শক্তিতে পাকিস্তান ভারতকে ছাড়িয়ে যাওয়ার কারণ পাকিস্তানের আছে ইউরেনিয়ামের সমৃদ্ধ মজুত। পাকিস্তানের তুলনায় ভারতের অনেক বেশি প্লুটোনিয়ামের মজুত থাকলেও এর বেশিরভাগ অংশই ব্যয় হয় দেশটির অভ্যন্তরীণ বিদ্যুৎ উৎপাদন কাজে।\nউৎক্ষেপণ প্রযুক্তির অগ্রগতি, চারটি চলমান প্লুটোনিয়াম রিএ্যাক্টর ও ইউরেনিয়াম সমৃদ্ধকরণ অব্যাহত থাকায় আগামী ১০ বছরে দেশটির পারমাণবিক অস্ত্রের পরিমাণ আরও বাড়বে বলে ধারণা করা হয়েছে।\nবিভিন্ন পাল্লার ব্যালিস্টিক ক্ষেপণাস্ত্র নির্মাণে স্বনির্ভরতা অর্জনে ভারত সরকার ১৯৮৩ সালে সুসংহত নিয়ন্ত্রিত ক্ষেপণাস্ত্র উন্নয়ন কর্মসূচি হাতে নেয়। এই কর্মসূচির আওতায় দেশটির নির্মিত প্রথম ক্ষেপণাস্ত্র হল ‘পৃথ্বী’। সামরিক ক্ষেপণাস্ত্র বলে পৃথ্বী পারমাণবিক ওয়ারহেডও বহন করতে সক্ষম।\nপ্রায় ১২ হাজার কিলোমিটার পাল্লার বিধ্বংসী পারমাণবিক ক্ষেপণাস্ত্র তৈরি করছে ভারত। ‘অগ্নি’ সিরিজের এই ক্ষেপণাস্ত্র হবে পৃথিবীর সবচেয়ে ভয়াবহ পারমাণবিক ক্ষেপণাস্ত্র। এই ক্ষেপণাস্ত্রের পাল্লায় চলে আসবে মার্কিন মুলুকের অর্ধেকেরও বেশি অংশ। চীন, রাশিয়া-সহ গোটা এশিয়া মহাদেশ এবং ইউরোপের সিংহভাগ ইতোমধ্যেই ভারতের অগ্নি-৫ ক্ষেপণাস্ত্রের পাল্লার মধ্যে রয়েছে। অগ্নি-৬ মিসাইলের পাল্লা হবে তার চেয়েও দ্বিগুণ। ৫,৮০০ কিলোমিটার দূরের লক্ষ্যবস্তুতে অগ্নি-৫ নির্ভুল আঘাত হানতে পারে।\nঅন্যদিকে পাকিস্তানের কাছে রয়েছে বর্তমানে পরমাণু অস্ত্র বহনে সক্ষম ছয় ধরনের ব্যালাস্টিক মিসাইল। এছাড়া স্বল্পপাল্লার শাহীন-১ ও মাঝারিপাল্লার শাহীন-৩ নির্মাণাধীন রয়েছে। দেশটি স্থলভূমিতে ক্ষেপণযোগ্য বাবুর (হাতফ-৭) ও আকাশসীমায় ক্ষেপণযোগ্য রাদ (হাতফ-৮) নামে দুটি ক্রুজ মিসাইল নির্মাণ করছে।\nPrevious articleডিপজলকন্যা চলচ্চিত্রে\nNext articleজবি বিসিএস পরীক্ষায় প্রথম হবে : উপাচার্য


বিশ্বের জনসংখ্যা কি মানব প্রজাতির জন্য হুমকির কারণ হবে? – গনসংহতি আন্দোলন\nবিশ্বের জনসংখ্যা কি মানব প্রজাতির…\nপৃথিবীর আগামী ১০০ বছর পরের চেহারা কেমন হবে তা নিয়ে বিশেষজ্ঞ মহলে প্রায় আলোচনা শোনা যায়। জলবায়ু সমস্যা, দারিদ্র্য, অনিরাময়যোগ্য রোগের প্রকোপ, পৃথিবীর বাড়তে থাকা জনসংখ্যা নিয়ে প্রায়ই বিভিন্ন মহলে উদ্বেগ প্রকাশ করতে দেখা যায়। গত বছর প্রকাশিত একটি গবেষণা প্রতিবেদন এই আশংকা বহুগুণে বাড়িয়ে দেয়। এতে বলা হচ্ছে, পৃথিবীর জনসংখ্যা আগামী ১০০ বছরের মধ্যে কমতে শুরু করবে। ‘দি ল্যানসেট’ জার্নালে প্রকাশিত এই প্রতিবেদন অনুসারে, পৃথিবীর জনসংখ্যা ২০৬৪ সাল পর্যন্ত বেড়ে ৯৭০ কোটি হবে, কিন্তু তার পরেই কমে ২১০০ সাল নাগাদ তা ৮৮০ কোটিতে নেমে আসবে। এখন অনেকেই বলতে পারেন, জনসংখ্যা হ্রাস পাওয়া তো ভালো বিষয়। পৃথিবীর জনসংখ্যা কমলে পরিবেশ দূষণ কমবে, খাদ্যাভ্যাব কম হবে, দারিদ্র্য কমবে, জনগণ নিয়ে আরো কার্যকর পরিকল্পনা করা সম্ভব হবে। কিন্তু আসলেই কি তাই?\nপৃথিবীর জনসংখ্যা পরিবর্তন বোঝার জন্য মোট প্রজনন হার বা Total Fertility Rate (TFR) ব্যবহার করা হয়। একজন নারী তার সারাজীবনে কতটি সন্তান জন্ম দিতে পারে তা পরিমাপ করার জন্য TFR ব্যবহৃত হয়(এটি জন্মহার না, জন্মহার হলো একটি অঞ্চলে বছরে কতজন জীবিত শিশু জন্ম হচ্ছে তার পরিমাপক)। বর্তমান বিশ্বের জনসংখ্যার মোট প্রজনন হার ২.১ এ স্থির রাখার লক্ষ্য নির্ধারণ করা হয়েছে। একটি দেশে প্রজনন হার ২.১ থাকলে সে দেশের জনসংখ্যা স্থির রাখা সম্ভব। বাংলাদেশে জন্য সুখবর হলো, দেশে বর্তমানে মোট প্রজননের হার ২.০৩। তাই দেশের জনসংখ্যা স্থিতি অবস্থায় আছে। আবার প্রজনন হার <১.৪ অথবা >৩.০ হলে তা একটি দেশের জন্য আশংকা জনক। প্রজনন হার ১.৪ এর নিচে হলে তা একটি দেশের জনসংখ্যা বিলুপ্তির দিকে নিয়ে যেতে পারে। যেমন জাপান, ফিনল্যান্ডে জন্মহার খুবই কম এবং জনসংখ্যার বড় অংশের বয়স ৬০ বছর থেকে বেশি। জাপানে অর্থনৈতিক ব্যবস্থায় নারী পুরুষ বৈষম্য আর বেকারত্বকে প্রজনন কম হওয়ার জন্য দায়ী করা হয়। অন্যদিকে, আফ্রিকাতে প্রজননের হার ৪.৭ যা আশংকাজনক ভাবে বেশি। তার কারণ নবজাতকের মৃত্যুঝুঁকি বেশি, দূর্বল স্বাস্থ্য ব্যবস্থা, পরিবার পরিকল্পনার অভাব। ধারণা করা হচ্ছে, আফ্রিকার জনসংখ্যা ২১০০ সালের মধ্যে ৩০০ কোটি ছাড়িয়ে যাবে। আবার ততদিনে মধ্য ইউরোপের বেশিরভাগ দেশে জনসংখ্যা কমে অর্ধেকে নেমে আসতে পারে।\nপৃথিবীর বিভিন্ন দেশে প্রজনন হারের পার্থক্য দেখা গেলেও পুরো পৃথিবীই আসলে একটা বড় সংকটের মুখোমুখি হতে যাচ্ছে। ধারণা করা হচ্ছে, সামনের দিনে পৃথিবীর জনসংখ্যার বড় একটা অংশের বয়স হবে ৮০+, সেই সাথে পাল্লা দিয়ে কমবে কর্মক্ষম জনগোষ্ঠীর সংখ্যা। বর্তমান ইউরোপ ও যুক্তরাষ্ট্র ইতোমধ্যে এই ভবিষ্যতবাণীর আগাম ফল ভোগ করছে। নিজস্ব জনসংখ্যার মধ্যে কর্মক্ষম মানুষের সংখ্যা কমতে শুরু করায় অন্যান্য দেশ থেকে আগত অভিবাসীদের ওপর নির্ভরশীলতা বেড়েছে। হয়তো, ইউরোপ, আমেরিকার প্রজনন হার বাড়াতে হলে এই অভিবাসীদের জন্য তাদের বর্ডার উন্মুক্ত করার পথে হাঁটতে হবে। অনেক ইউরোপিয়ান দেশ ইতোমধ্যে মাতৃত্বকালীন, পিতৃত্বকালীন ছুটি বাড়িয়েছে। এছাড়া আর্থিক সহযোগিতা, চাকরিতে অতিরিক্ত সুবিধা প্রদানের মাধ্যমে প্রজনন হার বাড়ানোর চেষ্টা চলছে। তবে ইউরোপ, আমেরিকা থেকেও দূর্বল পরিস্থিতি আছে জাপানে। দেশটির জনসংখ্যার বড় অংশের বয়স ৮০+, এছাড়া তরুণদের বেশিরভাগ অস্থায়ী চাকরিতে নিয়োজিত, পাল্লা দিয়ে বাড়ছে আত্নহত্যা প্রবণতা। এই সমস্যাগুলো সমাধানে জাপান সরকারকে উল্লেখযোগ্য উদ্যোগ নিতে দেখা যায়নি। তাই বলা হচ্ছে, ২১০০ সাল নাগাদ জাপানের জনসংখ্যা ৫০% এ নেমে আসবে।\nবিশ্ব জনসংখ্যার এই পরিবর্তনটা খুবই গুরুত্বপূর্ণ এ কারণে যে, জনসংখ্যা ব্যবহার করে একটা দেশ দ্রুত সমৃদ্ধি অর্জন করতে পারে। যেমন, চীন তার বিশাল জনসংখ্যাকে ব্যবহার করে সামনের দিনে পৃথিবীর সবথেকে বড় অর্থনীতিতে পরিণত হবে। অপরদিকে, ইউরোপের জন্য কমতে থাকা জনসংখ্যা বড় সমস্যা হয়ে দাঁড়াতে পারে। বলা যায়, জনসংখ্যা সামনের দিনে বিশ্বে নতুন মোড়ল তৈরি করবে। বাংলাদেশ কি এই সুযোগ কাজে লাগাতে পারবে?\nবাংলাদেশের ওপর জনসংখ্যার পরিবর্তনের প্রভাব কি?\nবাংলাদেশের জনসংখ্যার ৪০% এর বয়স ২৫-৬০% এর মাঝে। বর্তমানে দেশে প্রজনন হার একটি স্থিতিঅবস্থা ধারণ করেছে। তবে এই জনগোষ্ঠীর মধ্যে তরুণদের ১০.৬% বর্তমানে বেকার। এছাড়া দেশের ৬ কোটি লোক মজুরির বিনিময়ে কাজ করে এবং চরম দারিদ্র্যের মধ্যে বাস করে ২১% মানুষ। এই সমস্যার সমাধান না করলে বাংলাদেশের জনসংখ্যাকে শক্তিশালী করা সম্ভব হবে না। ফলে ভবিষ্যত অর্থনীতিতে নেতিবাচক প্রভাব পড়বে। আবার আরেকটি বড় সমস্যা হলো, বাংলাদেশে বাল্যবিবাহের উচ্চহার। বাল্যবিবাহের দিক থেকে বাংলাদেশ পৃথিবীতে শীর্ষ অবস্থানে আছে। প্রায় ২৯% মেয়ের ১৫ বছর বয়সের আগেই বিয়ে হয়ে যায় এবং গর্ভধারণের সক্ষমতা হওয়ার আগেই তাদের বাচ্চা হয়। ফলে, এই নবজাতক শিশুরা নানা শারীরিক সমস্যায় ভোগে। তাই শিশুমৃত্যুর হার বাংলাদেশে আশংকাজনক হারে বেশি। প্রতি ১০০০ এর মধ্যে ২৪ জন নবজাতকের মৃত্যু হয়। আবার, ২০২০ এ করোনাকালীন বাংলাদেশে বাল্যবিবাহের সংখ্যা ১৩% বৃদ্ধি পেয়েছে। তাই স্পষ্টতই করোনায় বাল্যবিবাহ নিয়ন্ত্রণে সরকারের পরিকল্পনাহীনতার অভাব চোখে পড়ে। তাই জনসংখ্যা নিয়ন্ত্রণ করতে পারলেও বাংলাদেশ সরকারের পরিকল্পনাহীনতা ও পরিকল্পনা বাস্তবায়নের চেষ্টার অভাবে জনসংখ্যাকে জনশক্তিতে রূপান্তর করা সম্ভব হচ্ছে না। আমরা চাইলে দক্ষ জনশক্তি তৈরীর মাধ্যমে টেকসই অর্থনৈতিক উন্নয়ন সম্ভব। ।\nকোভিড কি বিশ্বপরিস্থিতির পরিবর্তন ঘটাবে?\n১৯১৮ সালের স্প্যানিশ ফ্লু মহামারি পৃথিবীর জনসংখ্যার বিন্যাসে একটি বড় পরিবর্তন এনেছিল। স্প্যানিশ ফ্লুতে পৃথিবীর ১/৩ মানুষ আক্রান্ত হয়েছিল। আক্রান্তদের বেশিরভাগ ছিল তরুণ জনগোষ্ঠী। এছাড়া এই মহামারিতে ৫ কোটি মানুষের মৃত্যু হয়। টানা দুই বছর ধরে চলমান সেই মহামারীতে জন্মহার পূর্বের বছরগুলোর তুলনায় কম ছিল। পরবর্তীতে মহামারী শেষে ১৯২০ সালে জন্মহার অনেক বেড়ে যায়। ওই মহামারি পৃথিবীর জনসংখ্যার বিন্যাসের ওপর বড় প্রভাব রেখেছিল এবং পরবর্তী বিশ্ব অর্থনীতির ওপরও বড় প্রভাব বিস্তার করে।\nএদিকে করোনা ভাইরাসে পৃথিবীর বয়োঃবৃদ্ধ জনগোষ্ঠীর মৃত্যু বেশি হয়েছে। আবার ইউরোপে গত বছরে তুলনায় জন্মহার কম ছিল। বাংলাদেশে বাল্যবিবাহের সংখ্যা বৃদ্ধি পেয়েছে কিন্তু জন্মহার গত বছরের তুলনায় কমেছে। স্প্যানিশ ফ্লুর পর্যালোচনা থেকে বলা যায়, আগামী ২ বছরের মধ্যে বাংলাদেশসহ পৃথিবীর বিভিন্ন দেশে জন্মহার বাড়তে থাকবে। আশা করা যায়, কোভিড পরবর্তী বিশ্ব জনসংখ্যার নতুন বিন্যাসের সূচনা হবে। তাই কোভিড পরবর্তী বিশ্বব্যবস্থা জনসংখ্যার বিন্যাসে নতুন পরিবর্তনের অপেক্ষায় আছে।\n১) Fertility, mortality, migration, and population scenarios for 195 countries and territories from 2017 to 2100:aforecasting analysis for the Global Burden of Disease Study\n২) Teenage motherhood and infant mortality in Bangladesh: maternal age-dependent effect of parity one\n৩)Time to address youth unemployment\n৪) প্রজনন হারে আছে দৃষ্টিকাড়া সাফল্য\nPreviousPrevious post:শ্রমিক হত্যাকান্ড: ঐতিহাসিক ২৪ শে এপ্রিলNextNext post:রানা প্লাজা ট্র্যাজেডি একটি স্ট্রাকচারাল হত্যাকাণ্ড


This gold loan giving company approves interim dividend for share holders, ২০২১-২২ আর্থিক বছরের জন্য দেওয়া এই লভ্যাংশ ৩০ দিনের মধ্যে শেয়ার হোল্ডারদের কাছে পৌঁছে যাবে। – News18 Bangla\nGold Loan: সোনায় ঋণ দেওয়া এই কোম্পানি লভ্যাংশ ঘোষণা করল, শেয়ার থাকলে আপনিও টাকা পাবেন!\nGold Loan: ২০২১-২২ আর্থিক বছরের জন্য দেওয়া এই লভ্যাংশ ৩০ দিনের মধ্যে শেয়ার হোল্ডারদের কাছে পৌঁছে যাবে।\nLast Updated : April 23, 2022, 10:26 IST\nকোন ব্যাঙ্ক সবচেয়ে কম সুদে গোল্ড লোন দিচ্ছে, বুঝে নিন পুরো হিসেব\nসোনার ঋণে সুদের হার কী কী কারণে প্রভাবিত হয়? বিশেষজ্ঞদের থেকে পুরোটা বুঝে নিন!\nআপনার বাড়ির দোরগোড়ায় পৌঁছে যাবে গোল্ড লোন, জানুন কীভাবে\nগোল্ড লোনে কোন সংস্থার সুদের হার কত? দেখে নিন এক নজরে...\n#নয়াদিল্লি: শেয়ার হোল্ডারদের জন্য অন্তর্বর্তী লভ্যাংশ ঘোষণা করল দেশের বৃহত্তম নন-ব্যাঙ্কিং আর্থিক সংস্থা মুথুট ফিনান্স। ২০২১-২২ আর্থিক বছরের জন্য দেওয়া এই লভ্যাংশ ৩০ দিনের মধ্যে শেয়ার হোল্ডারদের কাছে পৌঁছে যাবে। স্টক এক্সচেঞ্জে পাঠানো তথ্যে এই খবর জানিয়েছে মুথুট ফিনান্স।\nসোমবার এনএসই-তে এই এনবিএফসি কোম্পানির শেয়ার ১.৩২ শতাংশ কমে ১৩১৯.১৫ টাকায় বন্ধ হয়েছে। চলতি বছরের শুরু থেকেই প্রায় ১৪.৩৬ শতাংশ কমেছে এর শেয়ার দর। যদিও মুথুট ফিনান্সের গত এক বছরে ১৫.৪৪ শতাংশ বৃদ্ধি পেয়েছে।\nআরও পড়ুন: কার্ড ছাড়া এটিএম থেকে টাকা তোলা যাবে কীভাবে, রইল পুরো পদ্ধতির হদিশ!\nশেয়ার প্রতি ২০ টাকা লভ্যাংশ মিলবে: মুথুট ফিনান্স শেয়ার প্রতি ২০ টাকা অন্তর্বর্তী লভ্যাংশ ঘোষণা করেছে। কোম্পানির মতে, এই অন্তর্বর্তীকালীন লভ্যাংশ সেই সমস্ত শেয়ারহোল্ডারদের দেওয়া হবে যাদের নাম কোম্পানির সদস্যদের রেজিস্টারে বা ডিপোজিটরির রেকর্ডে ২৬ এপ্রিল ব্যবসা বন্ধ হওয়ার সময় সুবিধাজনক মালিক হিসাবে লিপিবদ্ধ করা হয়েছে। ঘোষণার তারিখ থেকে আগামী ৩০ দিনের মধ্যে মধ্যে অন্তর্বর্তী লভ্যাংশ শেয়ারহোল্ডারদের পাঠিয়ে দেওয়া হবে।\nএই প্রসঙ্গে মুথুট ফিনান্সের এমডি জর্জ আলেকজান্ডার মুথুট বলেছেন, ‘আমাদের প্রতি আস্থা এবং সমর্থন জানানোয় সমস্ত শেয়ার হোল্ডারদের ধন্যবাদ। করোনা কাটিয়ে ফের ঘুরে দাঁড়চ্ছে অর্থনীতি। এর ফলে ভবিষ্যতে সোনার ঋণের চাহিদা আরও বাড়বে বলেই মনে করা হচ্ছে’।\nআও পড়ুন: অনলাইনে ডোরস্টেপ ব্যাঙ্কিং বুক করবেন কীভাবে? খরচই বা কত?\nব্রোকারেজ ফার্ম মতিলাল অসওয়াল গত মাসে ১৭৫০ টাকা লক্ষ্য মূল্যের সঙ্গে মুথুট ফিনান্সের শেয়ার কেনার পরামর্শ দিয়েছিল। এটি বর্তমান মূল্যের চেয়ে প্রায় ৩২ শতাংশ বেশি। সোনার দাম বাড়ার সঙ্গে সঙ্গে সোনার ঋণের চাহিদাও বেড়েছে। এছাড়াও মুথুট একটি নামী ব্র্যান্ড এবং এর একটি শক্তিশালী ডিস্ট্রিবিউশন নেটওয়ার্ক রয়েছে।\nকোম্পানির ব্যবস্থাপনার শক্তিশালী ট্র্যাক রেকর্ড এবং ভবিষ্যতে নেতৃত্বের জন্য পরিবারের পরবর্তী প্রজন্মকে প্রস্তুত করার দূরদর্শিতার কারণে মুথুটের ব্যবসা আরও বাড়বে বলে আশা করা হচ্ছে। মতিলাল অসওয়ালের মতে, এএ+ ক্রেডিট রেটিং এবং কম সুদের হারে ঋণ দেওয়ার কারণে আগামী দিনেও মুথুট গ্রাহকদের প্রথম পছন্দ হয়েই থাকবে।\nআরও পড়ুন: নগদ টাকায় পুরনো সোনার গয়না বিক্রি করতে কালঘাম, কেন কিনতে চাইছে না জুয়েলাররা?\nসোনার ঋণ দেওয়ার পাশাপাশি, কেরলভিত্তিক এই সংস্থাটি বৈদেশিক মুদ্রা, অর্থ স্থানান্তর, সম্পদ ব্যবস্থাপনা-সহ একাধিক ব্যবসার সঙ্গে যুক্ত। এরা সোনার মুদ্রাও বিক্রি করে। ট্যুর অ্যান্ড ট্রাভেল ব্যবসাতেও মুথুট ডালপালা বিস্তার করেছে। বর্তমানে মুথুট ফিনান্সে প্রায় ২৫ হাজার কর্মী কাজ করছেন।\nFirst published: April 23, 2022, 10:26 IST\nTags: Gold Loan


Home / জাতীয় / ভেন্টিলেটরসহ করোনা সংক্রমিতদের জীবন রক্ষা সামগ্রী জোগাড়ে হয়রান স্বাস্থ্য বিভাগ\nদেশে করোনাভাইরাসে আক্রান্ত রোগীর সংখ্যা বাড়লে হাসপাতালে নেওয়া রোগীদের একাংশের জন্য জীবন রক্ষাকারী ভেন্টিলেটর বা কৃত্রিম পদ্ধতিতে শ্বাস-প্রশ্বাস স্বাভাবিক রাখার যন্ত্র অপরিহার্য হয়ে পড়বে। বিশ্বের অনেক দেশেই এখন এই যন্ত্রের জন্য রীতিমতো হাহাকার চলছে।\nবাংলাদেশে এখন পর্যন্ত আক্রান্ত ও মৃত্যুর পরিসংখ্যান অনুসারে করোনাভাইরাসে আক্রান্তদের চিকিৎসার জন্য নির্ধারিত বিশেষায়িত হাসপাতালে এই যন্ত্র পর্যাপ্ত রয়েছে। তবে আক্রান্তের সংখ্যা বৃদ্ধি পেলে দেশেও এই যন্ত্রের জন্য হাহাকার পড়তে পারে। সেদিকে নজর রেখে বিশেষজ্ঞরা এখন থেকেই দেশে আইসিইউ তথা নিবিড় পরিচর্যা কেন্দ্র – ভেন্টিলেটর ও প্রতিটি হাসপাতালে অক্সিজেন সেটআপের মতো জীবনরক্ষাকারী সামগ্রীর জোগান বাড়ানোর তাগিদ দিয়েছেন।\nসরকারের দায়িত্বশীল পর্যায় থেকে বলা হয়েছে, ইতিমধ্যেই ভেন্টিলেটর সংগ্রহ করতে বিশ্ব স্বাস্থ্য সংস্থাসহ বিভিন্ন মাধ্যমে কয়েকটি দেশে যোগাযোগ করা হয়েছে। তবে যেহেতু অন্য দেশগুলোতেও একই সংকট, তাই খুব একটা আশানুরূপ সাড়া পাওয়া যাচ্ছে না। স্বাস্থ্য অধিদপ্তরের মহাপরিচালক অধ্যাপক ডা. আবুল কালাম আজাদ বলেন, ‘আমরা সর্বাত্মক চেষ্টা চালিয়ে যাচ্ছি। কোথাও কোথাও থেকে আশ্বাস পাচ্ছি। দেখি কতটা সংগ্রহ করতে পারি।’\nস্বাস্থ্য অধিদপ্তরের সাবেক মহাপরিচালক অধ্যাপক ডা. এম এ ফয়েজ বলেন, ‘বিশ্বপরিস্থিতি অনুসারে মোট করোনায় আক্রান্তদের মধ্যে ৮০ শতাংশের হাসপাতালে যাওয়ার প্রয়োজন হয় না। বাকি ২০ শতাংশের হাসপাতালে যেতে হয় জটিলতার কারণে। তাদের মধ্যে আবার ১৫ শতাংশ সাধারণ অক্সিজেন বা অন্যান্য সাপোর্ট দিয়ে সেরে ওঠে। বাকি ৫ শতাংশের আইসিইউ বা ভেন্টিলেটর দরকার হয়। আমাদের দেশের প্রেক্ষাপটে এমন পরিসংখ্যান অনুসারে যে প্রস্তুতি আছে, তা স্বাভাবিকভাবেই বাড়ানো জরুরি। এ ক্ষেত্রে সরকার চেষ্টা করে যাচ্ছে বলে আমি জানি।’\nরোগতত্ত্ববিদ ও আইইডিসিআরের উপদেষ্টা ড. মুশতাক হোসেন বলেন, ‘আমাদের দেশে এমনিতেই আইসিইউয়ের সংকট। তার ওপরে এমন পরিস্থিতিতে সংকট আরো বাড়বে। ফলে এখন থেকে একদিকে রোগী খুঁজে বের করা জরুরি, অন্যদিকে আইসিইউ বা ভেন্টিলেটরের সংস্থান চালিয়ে যেতে হবে।’\nমেডিসিন বিশেষজ্ঞ ও ঢাকা মেডিক্যাল কলেজের অধ্যক্ষ ডা. আবুল কালাম আজাদ বলেন, ‘ভেন্টিলেটর হচ্ছে আমাদের একেবারেই জীবন রক্ষার শেষ অস্ত্র। আমাদের সর্বোচ্চ চেষ্টা চালাতে হবে এর আগের ব্যবস্থাপনাগুলো—বিশেষ করে অক্সিজেনসহ অন্য উপকরণগুলোর পর্যাপ্ত ব্যবহারের। সেগুলোতেও যাদের কাজ করবে না তাদের জন্য ভেন্টিলেটর ব্যবহার করতে হবে। আমরা অনেকভাবে চেষ্টা চালিয়ে যাচ্ছি যত বেশিসংখ্যক ভেন্টিলেটর সংগ্রহ করা যায়, কিন্তু তাতে খুব একটা সাড়া মিলছে না।’\nএ ছাড়া এখন পর্যন্ত সরকারি ব্যবস্থাপনায় সারা দেশে মোট পাঁচ হাজার ৬৫১টি আইসোলেশন বেড প্রস্তুত রাখা হয়েছে স্থানীয়ভাবে করোনাভাইরাসের উপসর্গ নিয়ে আসা রোগীদের চিকিৎসার জন্য। এর মধ্যে সর্বোচ্চ এক হাজার ১৪৯টি চট্টগ্রামে, এক হাজার ৮০টি ঢাকায়, ৮৯৮টি সিলেটে, ৭৯৪টি রাজশাহীতে, খুলনায় ৭০২টি, বরিশালে ৫৭২টি এবং রংপুরে ৪৫৬টি। এগুলোর মধ্যেও কিছুসংখ্যক আইসিইউ বেড ব্যবহার করা হবে প্রয়োজনমতো। (কালেরকণ্ঠ)


শেষ আটের হাতছানি || The Daily Janakantha\nPrint টাইগারদের স্বপ্ন পূরণের দুই ম্যাচজাহিদুল আলম জয়\n‘সৌভাগ্যের পরশ’ পেয়ে স্বর্ণসাফল্য হাতছানি দিয়ে ডাকছে বাংলাদেশকে! পরিস্থিতি এখন এমন, অস্ট্রেলিয়া-নিউজিল্যান্ডে চলমান বিশ্বকাপে নিজেদের বাকি তিন ম্যাচের মধ্যে শুধু ইংল্যান্ডকে হারালেও কোয়ার্টার ফাইনালে নোঙ্গর ফেলতে পারে মাশরাফি বিন মর্তুজার দল। সাবেক চ্যাম্পিয়ন অস্ট্রেলিয়ার বিরুদ্ধে বৃষ্টিতে পরিত্যক্ত হওয়া ম্যাচে এক পয়েন্ট পাওয়ায় লাভবান হয়েছে বাংলাদেশ। আবেগ বাদ দিলে বলতে হবে ‘সৌভাগ্যের ছোঁয়া’ পেয়েছে টাইগাররা। অসিদের বিরুদ্ধে পয়েন্ট পাওয়ার কারণেই মাশরাফি, মুশফিক, সাকিবদের শেষ আটে খেলার স্বপ্ন জোরালো হয়েছে। শ্রীলঙ্কার কাছে ৯২ রানের বড় ব্যবধানে হারের পর সম্ভাবনা নিয়ে ধোঁয়াশা সৃষ্টি হলেও, লঙ্কানদের কাছে ইংল্যান্ড ৯ উইকেটে আত্মসমর্পণ করায় আবারও বাংলাদেশের উজ্জ্বল সম্ভাবনা দেখা দিয়েছে। হিসাব-নিকাশ আর সমীকরণে দৃষ্টি দিলে বাংলাদেশ সহজেই কোয়ার্টার ফাইনালে যেতে পারে। বাংলাদেশী ক্রিকেটারদের হাতেই এখন সাফল্যের চাবিকাঠি। এক্ষেত্রে বাকি তিনটি ম্যাচেই যা করার করতে হবে মাশরাফি বাহিনীকে। পুল ‘এ’র বর্তমান অবস্থান জানান দিচ্ছে, শেষ তিন ম্যাচের দু’টিতে জয় পেলে কোন জটিলতা ছাড়াই নকআউট পর্বে উঠে যাবে বাংলাদেশ। লঙ্কানদের কাছে এবারের বিশ্বকাপে প্রথম হারের স্বাদ পেয়েছে লাল-সবুজের দেশ। কিন্তু এই হারেও বাংলাদেশের নকআউট পর্বে খেলার সম্ভাবনা শেষ হয়ে যায়নি। বরং এখনও দারুণ সম্ভাবনা আছে লক্ষ্য পূরণের। নিজেদের পুল থেকে সাত দলের মধ্যে চার দল শেষ আটের টিকেট পাবে। বাংলাদেশ ইতোমধ্যে তিনটি ম্যাচ খেলেছে। আরও বাকি আছে তিন ম্যাচ। আগামী ৫ মার্চ স্কটল্যান্ড, ৯ মার্চ ইংল্যান্ড ও ১৩ মার্চ নিউজিল্যান্ডের বিরুদ্ধে খেলবেন মাশরাফি, তামিম, সাকিবরা। এই তিন ম্যাচের মধ্যে যদি দু’টিতে জয় পায় তাহলে কোন সমীকরণ ছাড়াই পরের পর্বে পাড়ি জমাবে বাংলাদেশ। বর্তমানে পুল ‘এ’ তে চার ম্যাচের সবকটিই জিতে ৮ পয়েন্ট নিয়ে সবার শীর্ষে থেকে কোয়ার্টার ফাইনাল নিশ্চিত করেছে নিউজিল্যান্ড। চার ম্যাচে তিন জয়ে ৬ পয়েন্ট নিয়ে শ্রীলঙ্কা দ্বিতীয় স্থানে থেকে শেষ আটে এক পা দিয়ে রেখেছে। তিন ম্যাচে ৩ পয়েন্ট করে নিয়ে রানরেটে বাংলাদেশে তৃতীয় ও অস্ট্রেলিয়া চতুর্থ স্থানে। এর পরের অবস্থান আফগানিস্তান, ইংল্যান্ড ও স্কটল্যান্ডের। এই পুলের সাত দলের মধ্যে স্কটল্যান্ড ও আফগানিস্তানের বাদ পড়া প্রায় নিশ্চিত। বাকি পাঁচ দলের মধ্যে একটি দলকে বিদায় নিতে হবে। এই পাঁচ দলের মধ্যে নিউজিল্যান্ড ইতোমধ্যে নিশ্চিত করেছে নকআউট পর্ব। শ্রীলঙ্কারও প্রায় নিশ্চিত। বাকি তিনটি ম্যাচের মধ্যে দু’টি সহজ প্রতিপক্ষ স্কটল্যান্ড ও আফগানিস্তান থাকায় অস্ট্রেলিয়ারও কোয়ার্টার প্রায় নিশ্চিত বলা যায়। পাঁচ দলের মধ্যে বাদ থাকল বাংলাদেশ ও ইংল্যান্ড। এই দু’দলের মধ্যে যে কোন এক দলকে রিক্ত হস্তে বিদায় নিতে হবে। শ্রীলঙ্কার কাছে হারের পর খাদের কিনারায় পড়ে গেছে ইংলিশরা। যে কারণে চার ম্যাচে ইংল্যান্ডের পয়েন্ট মাত্র ২। নকআউট পর্বে যেতে হলে ইংল্যান্ডকে পরের দু’টি ম্যাচে জয় ছাড়াও চেয়ে থাকতে হবে বাংলাদেশের ম্যাচগুলোর দিকে। বাংলাদেশ পরের ম্যাচে প্রত্যাশিতভাবে স্কটল্যান্ডকে হারাতে পারলে পয়েন্ট হবে ৫। এক্ষেত্রে ৯ মার্চ ইংল্যান্ডকে হারাতে পারলেই কোয়ার্টার ফাইনালের টিকেট পাবে বাংলাদেশ। তিন ম্যাচের মধ্যে মাত্র একটিতে জিতেও শেষ আটে যেতে পারে বাংলাদেশ। কিভাবে? আসুন দেখা যাক। ইংল্যান্ডের বাকি আছে আর মাত্র দুই ম্যাচ। পয়েন্ট ভা-ারে ২। আফগানিস্তানের বিরুদ্ধে ম্যাচে ইংলিশরা জিতলে তাদের পয়েন্ট হবে ৪। কিন্তু বাংলাদেশের কাছে হারলে তাদের আগের পয়েন্টই থাকবে। আর বাংলাদেশের পয়েন্ট হবে ৫। এক্ষেত্রে স্কটল্যান্ড ও নিউজিল্যান্ডের বিরুদ্ধে ম্যাচের হিসাব বাদ দেয়া হয়েছে। স্কটিশ ও কিউইদের কাছে হারলেও ইংল্যান্ডকে হারাতে পারলে কোয়ার্টারে পৌঁছে যাবে বাংলাদেশ। পুলের আরেক দল আফগানিস্তান তাদের বাকি সব ম্যাচেই হারবে (!) এমন বিবেচনা করা হয়েছে। আর স্কটিশদের বাদ পড়া তো একপ্রকার নিশ্চিত। অর্থাৎ সহজ সমীকরণ এখন বাংলাদেশের সামনে। চার ম্যাচের মধ্যে বড় তিন দলের কাছেই হার মানা ইংল্যান্ডকে কাবু করতে পারলেই লক্ষ্যপূরণ হবে মাশরাফিবাহিনীর। স্কটিশদের বিরুদ্ধে ম্যাচটির চেয়েও তাই টাইগারদের ভাবনায় ইংলিশরা। শ্রীলঙ্কার কাছে ইংল্যান্ডের হারই এমন হিসেব দাঁড় করিয়েছে। অ্যাডিলেডে ৯ মার্চ বাংলাদেশ-ইংল্যান্ড ম্যাচ হবে। গ্রুপের অবস্থান জানান দিচ্ছে, এ ম্যাচে বাংলাদেশ জিতলে কোয়ার্টার ফাইনালে উঠে যাবে। আর ইংল্যান্ড জিতলেও অপেক্ষা করতে হবে নিউজিল্যান্ডের বিরুদ্ধে বাংলাদেশের শেষ ম্যাচের ফলাফলের জন্য। বাংলাদেশকে যদি ইংল্যান্ড হারিয়ে দেয় আর ১৩ মার্চ কিউইদের কাছে মাশরাফি, সাকিবরা হার মানেন তাহলেই কেবল ইংলিশরা সেরা আটে নাম লেখাবে। স্কটল্যান্ডের বিরুদ্ধে জয়ের পর ইংল্যান্ডের কাছে হারলেও বাংলাদেশের সম্ভাবনা থাকবে। সেক্ষেত্রে শক্তিশালী নিউজিল্যান্ডকে হারাতে হবে নিজেদের শেষ গ্রুপ ম্যাচে। চলমান বিশ্বকাপে ইংল্যান্ডের অবনতিই চোখে পড়ছে। অনেকেই আবার ধারণা করছেন, আবার না আফগানিস্তানের কাছেই হেরে যায় ইংল্যান্ড! তাহলে তো কথাই নেই। তখন শুধু স্কটল্যান্ডকে হারালেই বাংলাদেশের স্বপ্ন সফল হয়ে যাবে। ইংল্যান্ড, নিউজিল্যান্ড ম্যাচ নিয়ে ভাবতেই হবে না। অবশ্য শেষ আটের টিকেট পেতে কোন সংশয়ই থাকবে না যদি বাকি তিন ম্যাচের মধ্যে দু’টিতে জয় পায় বাংলাদেশ। এখন দেখার বিষয়, মাশরাফিবাহিনী দেশবাসীর প্রত্যাশা পূরণ করতে পারেন কিনা।


Women know the power of dialogues, screenplay of ability dgtlx - Anandabazar\nWomen know the power of dialogues, screenplay of ability dgtlx\n২৬ সেপ্টেম্বর ২০১৭ ০০:১৫\nসন্ধ্যা হলে মেয়েরা টিভিতে বাংলা সিরিয়াল দেখে। নেহাত নিরীহ শখ, কিন্তু তা নিয়ে ব্যঙ্গ-বিদ্রুপের শেষ নেই। মেয়েদের যে বুদ্ধি কম, কুঁদুলেপনা বেশি, শাড়ি-গয়না ছাড়া তারা কিছুই বোঝে না, সেই সব মহাসত্যগুলোয় নাকি মোটা আন্ডারলাইন করছে সিরিয়ালের নেশা।\nঅথচ অন্যের গল্প দেখে নিজেকে বুঝতে চাওয়ার ইচ্ছে অতি প্রাচীন। পাশা খেলায় হেরে বনে নির্বাসিত যুধিষ্ঠির বলছেন, আমার মতো মন্দভাগ্য ও দুঃখার্ত কোনও রাজাকে আপনি জানেন কি? তখন মহর্ষি বৃহদশ্ব তাঁকে শোনাচ্ছেন নল-দময়ন্তীর গল্প। ফের জয়দ্রথ দ্রৌপদী হরণের পর যুধিষ্ঠির বলছেন, আমার চেয়ে মন্দভাগ্য কোনও রাজা আছে কি? মার্কন্ডেয় শোনাচ্ছেন রামায়ণের গল্প। যুধিষ্ঠির নানা সংশয় প্রকাশ করছেন, প্রশ্ন করছেন, আর মুনিঋষিরা তাঁকে একের পর এক গল্প বলছেন, যা থেকে তিনি খুঁজে পান কর্তব্যের দিশা, আর তা পালন করার মতো মনের জোর। বুদ্ধদেব বসু লিখছেন, অরণ্য যেন এক বিশ্ববিদ্যালয়, যেখানে অনেক শিক্ষক, একটিই ছাত্র।\nআবার কুরুক্ষেত্রের যুদ্ধের আগে কৃষ্ণ যখন শান্তির দূত হয়ে গিয়েছেন কৌরবসভায়, তখন কন্ব, নারদ গল্প শোনাচ্ছেন দুর্যোধনকে, অতীতে অতি-অভিমানের ফলে রাজাদের কী দুর্দশা হয়েছ, তার আখ্যান। কুন্তী কৃষ্ণকে দিয়ে বলে পাঠাচ্ছেন বিদুলা ও তাঁর পুত্র সঞ্জয়ের গল্প, যেখানে মায়ের বাক্যবাণে বিদ্ধ ছেলে যুদ্ধে উদ্যোগী হয়ে হৃতরাজ্য ফিরে পেয়েছিল।\nজাতকের গল্প, পঞ্চতন্ত্রের গল্প, এগুলোও তো আদতে নৈতিকতার পাঠ, কর্তব্যের। যে কষ্ট আমার হচ্ছে তা কেমন করে সহ্য করব, যে সংশয় আমার হচ্ছে তা কেমন করে নিরসন করব, আমাকে যা মেনে নিতে বলা হচ্ছে তা ভাল না মন্দ, এমন যে সব দোলাচলে আমরা নিত্য আন্দোলিত হচ্ছি, কর্তব্য বুঝতে পারছি না, ভালমন্দ বুঝতে পারছি না, মুখে খুব জোর করে একটা কিছু বললেও মনে মনে সন্দেহ থেকে যাচ্ছে, অন্যের থেকে আমরা তার শিক্ষা নিই। ভারতীয় দণ্ডবিধির বই খুলে দেখে যেমন কেউ কর্তব্য স্থির করে না। সে যুগেও মনু, যাজ্ঞবল্ক্য, নারদ, প্রভৃতির সংহিতা, যেগুলি সামাজিক বিধিনিষেধ নির্দিষ্ট করে, অপরাধ ও তার শাস্তি নির্ধারণ করে, তা ক’জনই বা পড়েছিল? সেগুলি বিশাল ও জটিল, তাদের এক একটির বক্তব্য এক এক রকম, সেগুলোর মধ্যেও ক্রমাগত বিরোধ লেগে যায়। বরং দুই মহাকাব্য, পুরাণ, উপপুরাণ, এগুলির গল্প থেকে লোকে ধর্ম-অধর্মের ধারণা করেছে। এগুলিও ধর্মশাস্ত্র, বলছেন সুকুমারী ভট্টাচার্য।\nটিভি সিরিয়ালে সাধারণত যা হয় একটু ওপর-ওপর, ভাল চলচ্চিত্রে বা সাহিত্যে তা আর একটু তলিয়ে দেখা যায়। তাই যদি তা সাধারণের বোধগম্য হয়, খুব জটিল বা অতিরিক্ত সফিস্টিকেটেড না হয়, তা হলে সেই সব গল্প আমাদের কাছে অত্যন্ত মূল্যবান হয়ে ওঠে। বিশেষ করে তখন, যখন তা আমাদের ছাঁচ ভাঙা চিন্তা করতে শেখায়। নিজের সম্পর্কে, সমাজে নিজের ভূমিকা সম্পর্কে আমাদের ধারণার মোড় ঘুরিয়ে দিতে পারে। রবীন্দ্রনাথ ঠাকুরের ‘স্ত্রীর পত্র’ বা আশাপূর্ণা দেবীর ‘প্রথম প্রতিশ্রুতি’ যে আমাদের ধাক্কা দিয়ে যায়, তার কারণ সেখানে এমন মেয়েদের গল্প রয়েছে যারা অন্যের ইচ্ছায় ঘাড় কাত করতে রাজি নয়। তাদের নিজেদের ভাল-মন্দ বিচার, ইচ্ছা-অনিচ্ছা দিয়ে তারা সিদ্ধান্ত নিতে চায়। তার জন্য মস্ত ঝুঁকি নিতেও তারা পিছপা হয় না। যা ছিল ‘পরিবারের ইজ্জত,’ এমন একটা গল্প তাকেই ‘স্বাধিকার’ বলে ভাবতে শেখায়। নিজের সঙ্গে নিজের, নিজের সঙ্গে জগৎ-সংসারের সম্পর্ক এক লহমায় বদলে যায়।\nভারতে এমন একটি মোড়-ঘোরানো ছবি কেতন মেহতার ‘মির্চ মসালা।’ এ বছর এই ছবিটির তিন দশক পূর্ণ হল। ছবিতে এক দরিদ্র মেয়েকে দাবি করে বসে এক অত্যাচারী পুরুষ, তাতে একটা গোটা গ্রামে মহা-সংকটের পরিস্থিতি তৈরি করে। গ্রামে এসে তাঁবু গেড়ে-বসা সুবেদারের নজর পড়ে গ্রামের মেয়ে সোনবাইয়ের উপর। গ্রামের অন্য মেয়েরা ছোটখাট গয়নার বিনিময়ে সুবেদারের তাঁবুতে যেতে আপত্তি করে না, সোনবাই কিছুতেই রাজি হয় না। উল্টে সুবেদার জোর করতে গেলে তাকে সপাটে চড় মেরে বসে। ক্ষিপ্ত সুবেদার গ্রামের মুখিয়াকে ডেকে বলে, সোনবাইকে তার হাতে তুলে দিতে হবে, নইলে গোটা গ্রাম তছনছ করবে সে। পঞ্চায়েত ডাকে মুখিয়া, সেই বৈঠকে গ্রামের লোক সিদ্ধান্ত নেয়, যেমন কর্ম তেমন ফল। সুবেদারকে চাঁটি মেরেছে, তার ফল ভুগতে হবে সোনবাইকেই। সোনবাইকে সুবেদারের হাতে তুলে দেওয়া হোক। সোনবাই তাতে রাজি হয় না। গ্রামের মুখিয়া তাকে বলে, তোমার স্বামীকে আমরা বুঝিয়ে বলব, তুমি যাও। সোনবাই বলে, ‘আমার মরদ এসে যদি আমাকে যেতে বলে, তবুও যাব না।’\nভারতীয় সিনেমাতে সম্ভবত এটাই সব চাইতে শক্তিময়ী সংলাপ, যা আমরা একটি মেয়ের জবানে শুনি। যেখানে একটি মেয়ের প্রতিপক্ষ সুবেদার, মুখিয়া, গোটা গ্রাম, এমনকী গ্রামের মেয়েরাও, কারণ সেই মুহূর্তে নিজেদের সম্ভাব্য বিপদের কথা চিন্তা করে তারাও সুবেদারের কাছে সোনবাইকে পাঠাতে চায়। একটি মেয়ে তাকে বলে, ‘আমি ওর সঙ্গে শুয়ে গয়না পেয়েছি, তুমি এমন কে যে রাজি হচ্ছ না যেতে?’ এরা সকলেই মনে করে, একটি মেয়ের যৌনতার উপর অধিকার স্বামীর, পরিবারের, এবং তারপর গ্রামের। তাদের আপত্তি না থাকলে মেয়েটি আপত্তি করার কে? এই চিন্তা গ্রাম্য মেয়েদের ক্ষুদ্রবুদ্ধি-প্রসূত, এ কথা ধরে নিলে ভুল হবে। সুকুমারী ভট্টাচার্য তাঁর একটি প্রবন্ধে লিখছেন, মহাকাব্য ও পুরাণে বহু কাহিনিতে অতিথিদের আমোদের জন্য গৃহিণীকে বা কুমারী কন্যাদের দান করা হত।\nআমরা সাংবাদিক হিসেবে এমন অনেক খবর পাই, যাতে একবিংশেও এই ধারণার প্রচলন কতখানি, তা স্পষ্ট হয়ে যায়। বালিকা বা কিশোরী যখন বাবা-কাকাদের অত্যাচারে হাসপাতালে ভর্তি, তখন আমাদের বলা হয়, এটা পারিবারিক ব্যাপার। যখন শ্বশুর-দেবরের নির্যাতনে বিপন্ন বধূ ধর্ষণের অভিযোগ আনে, তখন তাকে বদনাম দিয়ে তাড়ানো হয়, নইলে ধমক দিয়ে চুপ করানো হয়। আমরা ভুলিনি উত্তরপ্রদেশের মুজফফরনগরে ইমরানার ধর্ষণকাণ্ড। নিজের শ্বশুরের দ্বারা ধর্ষিত হওয়ার পর গ্রামের পঞ্চায়েত বলে, ইমরানার বিবাহ আর বৈধ নয়, এখন স্বামীকে সন্তানসম দেখতে হবে ইমরানাকে। ইমরানা নিজে যে শ্বশুরের সঙ্গে সম্পর্ক চায়নি, বিবাহ করা দূরের কথা, সে কথাটা গ্রামের মানুষের বিবেচনাতেই স্থান পায় না। পাঁচ সন্তানের মা ইমরানা তা মেনে নিতে রাজি না হলে এ বিষয়ে ফতোয়া জারি করে দারুল উলুম দেওবন্দ। তৎকালীন মুখ্যমন্ত্রী মুলায়ম সিংহ অবধি সেই ফতোয়াকে সমর্থন করেন। শেষে মিডিয়া লেখালেখি করলে জাতীয় মহিলা কমিশনের নির্দেশে গ্রেফতার করা হয় শ্বশুরকে।\nআবার কলকাতারই হিন্দু পরিবারের এমন একটি ঘটনার কথা জানি, যেখানে ধর্ষণের মামলার পর ‘ধর্ষিতা’ তরুণীকে পরীক্ষা করতে গিয়ে আমার এক ডাক্তার বন্ধু দেখেন, সে সাত-আট মাসের গর্ভবতী। প্রশ্ন করে জেনেছিলেন, এতদিন ধর্ষকের সঙ্গে তার বিয়ের দরদস্তুর চলছিল। শেষ অবধি মতের মিল না হওয়ায় ধর্ষণের মামলা হয়েছে। এমন ভাবে আমরা বেশ কিছু ঘটনার কথা শুনেছি, যেখানে ক্ষতিপূরণের অঙ্ক নিয়ে দরদস্তুর চলে, এবং বোঝাপড়া না হলে ধর্ষণের মামলা হয়। বিয়ে বা ক্ষতিপূরণ, কোনও বিষয়েই মেয়েটির বক্তব্য কেউ জানতে চায় না।\nএই যেখানে পরিস্থিতি, সেখানে তিরিশ বছর আগে তৈরি হওয়া ‘মির্চ মসালা’ ছবিতে দেখি গ্রামের এক দরিদ্র বধূকে, যে সবার সামনে দাঁড়িয়ে জানিয়ে দেয়, কারও কথা সে শুনবে না। মুখিয়া বা তার নিজের স্বামী, কারও অধিকার নেই তাকে যৌনসম্পর্কে বাধ্য করার। একা একটা কাস্তে হাতে সোনবাই শেষ অবধি মুখোমুখি হয় সুবেদারের।\nছবির শেষ দৃশ্যে গ্রামের মেয়েরাই অপ্রত্যাশিত ভাবে এসে দাঁড়ায় সোনবাইয়ের পাশে। লঙ্কা গুঁড়িয়ে যে মশলা তারা তৈরি করেছে, সেই মির্চ মশালার রাশি তারা ছুটে এসে বার বার ছুড়ে দিতে থাকে সুবেদারের চোখেমুখে। যন্ত্রণায় কাতর সুবেদার ছটফট করতে থাকে সোনবাইয়ের পায়ের কাছে। লাল আবিরের মতো উড়তে থাকা লঙ্কার গুঁড়োর মধ্যে দিয়ে দেখা যায় সোনবাইয়ের মুখ, তার শক্ত চোয়াল, তীক্ষ্ণ দৃষ্টি, তার দাঁড়িয়ে থাকার অটল ভঙ্গীটি। এ কাহিনিতে নারী পুরুষের প্রহরণ ধারণ করেনি, যা তার সাংসারিক সামগ্রী, যা তার নিত্য ব্যবহার্য, তার নিজের হাতে প্রস্তুত, তেমন জিনিসকেই অস্ত্র করে সে প্রতিপক্ষকে পরাহত করেছে, তার দর্পচূর্ণ করেছে। এটা কাহিনিকে যেমন বিশ্বাসযোগ্য করেছে, তেমনই যেন একটা ইঙ্গিত দিয়েছে যে পুরুষের সঙ্গে যুঝতে নারীর পুরুষ হওয়ার প্রয়োজন নেই। পুরুষের শর্তে প্রতিদ্বন্দ্বিতার প্রয়োজন নেই। নিজস্ব শক্তি, নিজের প্রকৃতিজাত শক্তিতেই সে পরাজিত করতে পারবে পুরুষকে। বস্তুত, এই শেষ দৃশ্যটি যেন গত বছর মুক্তি-পাওয়া সুজিত সরকারের ‘পিংক’ ছবিটি থেকে একটু এগিয়েই রাখে তিরিশ বছরের পুরনো ‘মির্চ মসালা’ ছবিটাকে, কারণ সেখানে মর্যাদার যুদ্ধ জয় করে আধুনিক, রোজগেরে মেয়ে মৃণাল ব্যারিটোন-কণ্ঠী পুরুষ আইনজীবীর হাত ধরে সক্রন্দনে ‘ধন্যবাদ’ বলে। মেয়েদের সক্ষমতার স্ক্রিপ্ট লিখতেও এক জন জাঁদরেল পুরুষ চাই, এই ধারণাটা শেষ কালে একটু ধাক্কা দিয়ে যায়।\nমির্চ মসালা ছবিটি সেখানে ইঙ্গিত দেয়, প্রয়োজন আরও অনেক মেয়েকে নিজের পাশে নিয়ে আসার। প্রচলিত ধারণাকে ভেঙে একটি মেয়ের বেরিয়ে আসার অবিশ্বাস্য ঘটনা চোখের সামনে ঘটতে দেখে বহু মেয়ে বেরিয়ে আসে, পাশে দাঁড়ায়, লড়াই করে। নির্ভয়া কাণ্ডের পরে দিল্লিতে, কামদুনি কাণ্ডের পরে পশ্চিমবঙ্গের গ্রামে আমরা সাধারণ পরিবারের সাধারণ বধূ-কন্যাদের বেরিয়ে এসে দাঁড়াতে দেখেছি। তারা ইজ্জত আর শরমের পুরনো সংলাপ থেকে বেরিয়ে এসেছে, রাষ্ট্রের কাছে মেয়েদের অমর্যাদার বিচার দাবি করেছে। এ ভাবে আমাদের চারদিকে প্রতিদিন তৈরি হয়ে চলেছে নতুন নতুন গল্প। সেগুলো যেন সাইনবোর্ড, বা সিগন্যাল। তা দেখে নতুন পথ খুঁজে নিচ্ছে লক্ষ লক্ষ মেয়ে। বদলাচ্ছে সমাজের মানচিত্র।\nসিরিয়ালই হোক আর সংবাদই হোক, মেয়েরা জানে শক্তির সংলাপ, সক্ষমতার চিত্রনাট্য। ওদের টিভি দেখার ‘ব্যাড হ্যাবিট’ শোধরানোর চেষ্টা করবেন না। নিজের চা নিজে করে নিন।\nWomen Dialogues Serials Movie Social Value


ভানুসিংহের পত্রাবলী/৪৫ - উইকিসংকলন একটি মুক্ত পাঠাগার\n১৯২৯ (পৃ. ১১৯-১২০)\nআমি নদীপথে কয়েকদিন কাটিয়ে এলুম—কাল রাত্রে ফিরে এসেচি। আজ সকালে দেখি, এখানে তোমার চিঠি আমার জন্যে অপেক্ষা ক’র্‌ছিলো। তুমি জানো—আমি নদী ভালোবাসি। কেন, ব’ল্‌বো? আমরা যে-ডাঙার উপরে বাস করি, সে-ডাঙা তো নড়ে না, স্তব্ধ হ’য়ে প’ড়ে থাকে, কিন্তু নদীর জল দিনরাত্রি চলে, তা’র একটা বাণী আছে। তা’র ছন্দের সঙ্গে আমাদের রক্ত-চলাচলের ছন্দ মেলে, আমাদের মনে নিরন্তর যে-চিন্তাস্রোত ব’য়ে যাচ্চে সেই স্রোতের সঙ্গে তা’র সাদৃশ্য আছে—এই জন্যে নদীর সঙ্গে আমার এত ভাব। বয়স যখন আরো কম ছিল, তখন কতকাল নৌকায় কাটিয়েচি, কোনো জনমানব আমার কাছেও থাক্‌তো না, পদ্মার চরের উপরকার আকাশে সন্ধ্যাতারা আমার জন্যে অপেক্ষা ক’রে থাক্‌তো; প্রতিবেশী ছিল চক্রবাকের দল; তাদের কলালাপ থেকে আর কিছু বুঝি বা না বুঝি, এটুকু জান্‌তুম আমার সম্বন্ধে কোনো জনরব তা’রা রটাতো না—এমন কি, আমার জয়-পরাজয় নামক গল্পের নায়ক-নায়িকার পরিণাম সম্বন্ধে তা’রা লেশমাত্র কৌতুহল প্রকাশ ক’র্‌তো না।\nযা হোক, তেহি নো দিবস গতাঃ, এখন বোলপুরের শুষ্ক ধূসর মাঠের মধ্যে ব’সে ইস্কুল-মাষ্টারি ক’র্‌চি; ছেলেগুলোর কলরব চক্রবাকের কল-কোলাহলকে ছাড়িয়ে গেছে। তুমি মনে ক’রো না, এখানে কোনো স্রোত নেই; এখানে অনেকগুলি জীবনের ধারা মিলে একটি সৃষ্টির স্রোত চ’লেচে; তা’র ঢেউ প্রতি মুহুর্ত্তে উঠ্‌চে, তা’র বাণীর অন্ত নেই। সেই স্রোতের দোলায় আমার জীবন অন্দোলিত হ’চ্চে, আপনার পথ সে কাট্‌চে, দুইতটকে গ’ড়ে তুল্‌চে। সে কোন্ এক অলক্ষ্য মহাসমুদ্রের দিকে চ’লেচে, দূর থেকে আমরা তা’র বার্ত্তার আভাস পাই মাত্র। ইতি ২২শে পৌষ, ১৩২৮।\n'https://bn.wikisource.org/w/index.php?title=ভানুসিংহের_পত্রাবলী/৪৫&oldid=1678738' থেকে আনীত\nএই পাতা শেষ সম্পাদিত হয়েছে ১৩:১৬টার সময়, ১৩ মে ২০২২ তারিখে।


জাহ্নবীর পর খুশীও বলিউডে | AnyNews24.Com\nবিনোদন ডেস্ক :: জাহ্নবী কাপুরের পর শ্রীদেবীর ছোট মেয়ে খুশিও নাম লেখাতে যাচ্ছেন বলিউডে। ১৭ বছরের খুশি এখন ব্যস্ত মডেলিংয়ে। ‘স্পটবয় ই’ নামের একটি ম্যাগাজিনে সাক্ষাতকার দিতে গিয়ে এই খবরটি দিলেন পরিচালক তথা খুশির বাবা বনি কাপুর। তিনি জানান, তার ছোট মেয়েকে বলিউডে দেখা যাবে খুব শীঘ্রই।\nবনি কাপুর বলেন, ‘খুশি প্রথমে মডেলিং করতে চায় তারপর সে তার মা এবং বোনের মতই অভিনেত্রী হতে চায়।’ ‘ধড়ক’–র প্রচারে বেশ কিছু জায়গাতেই জাহ্নবীর সঙ্গে দেখা গিয়েছিল খুশিকে। বনি কাপুর বলেন, ‘আমি জাহ্নবীকে সবসময় অনুপ্রেরণা দিই। খুশিও একজন মডেল হিসাবে প্রথমে জনপ্রিয় হতে চায়। এরপর সে অভিনেত্রী হওয়ার দিকে মনোনিবেশ করবে।’\nযদিও খুশিকে কখনও একা বা বন্ধুদের সঙ্গে মুম্বাইয়ে পাপারাৎজির ক্যামেরাতে ধরা পড়তে দেখা গিয়েছে। চলতি বছরের ফেব্রুয়ারিতেই দুবাইয়ে এক আত্মীয়ের বিয়ের অনুষ্ঠানে গিয়ে বাথরুমের বাথটাবে পড়ে মৃত্যু হয় শ্রীদেবীর। মায়ের মৃত্যুতে ভেঙে পড়ে তার দুই কন্যাও।\nHome বিনোদন জোন বলিউড জাহ্নবীর পর খুশীও বলিউডে\nজাহ্নবীর পর খুশীও বলিউডে\non: জুলাই ২৮, ২০১৮ In: বলিউড, বিনোদন জোনNo Comments\nREAD একই সিনেমায় দীপিকা পাড়ুকোন আর নেইমার!\nশুটিংয়ের সময় মেকআপ রুমে ধূমপানে ব্যস্ত অভিনেত্রী, সমালোচনায় পাকিস্তানি অভিনেত্রী!\n‘হাই ইমরান, হাউ আর ইউ’\nসোমবার ( সকাল ৬:০০ )\nJoin ৩,৭৭৫ other subscribers